μακεδονικος αγωνας by Sakis Koultzis 2240 views\nσχολικος εκφοβισμος και βια by eana1702 1112 views\nσχολικος εκφοβισμος by ΕΙΡΗΝΗ ΠΑΞΙΜΑΔΑΚΗ 1745 views\n28η Οκτωβριου 1940 by lego1967 356 views\n28η Οκτωβρίου 1940 by lego1967 356 views\nΜΑΚΕΔΟΝΙΚΟΣ ΑΓΩΝΑΣ by kse7ou 4072 views\nΜΑΚΕΔΟΝΙΚΟΣ ΑΓΩΝΑΣ. Μία παρουσίαση που αφορά τα πρόσωπα και τα γεγονότα του Μακεδονικού Αγώνα. Για περισσότερο εκπαιδευτικό υλικό επισκεφθείτε το ylikogiadaskalous.blogspot.gr\n1. από τη Γραίγου Ευαγγελία Teachers aid – ylikogiadaskalous.blogspot.gr\n2. Το 1830 ιδρύεται το ανεξάρτητο ελληνικό κράτος, μετά τη νικηφόρα Επανάσταση του 1821.Ωστόσο η Μακεδονία, η Ήπειρος, η Θεσσαλία, η Κρήτη και τα Νησιά του Αιγαίου παραμένουν στην κατοχή της Οθωμανικής αυτοκρατορίας.\n3. Η Επανάσταση του Ολύμπου Το 1878 στο Λιτόχωρο σηκώθηκε ψηλά η σημαία της λευτεριάς. Σχηματίστηκε προσωρινή κυβέρνηση. Στην πρώτη γραμμή του αγώνα ο Επίσκοπος Κίτρους Νικόλαος. Τη φλόγα της επανάστασης οι Μακεδόνες την έθρεψαν με πολύ αίμα και θυσίες. Κατακάηκε το Λιτόχωρο, ο Κολινδρός πυρπολήθηκε, στο μοναστήρι των Αγίων Πάντων έγινε ολοκαύτωμα! Από τον Όλυμπο και τα Πιέρια μέχρι τη Θεσσαλία και τη Δυτική Μακεδονία ο ελληνισμός έγραψε νέες σελίδες αγώνων. Αν και η βοήθεια από την ελεύθερη Ελλάδα ήταν μικρή και σπασμωδική, η θυσία τους δεν υπήρξε μάταιη. Στο Συνέδριο του Βερολίνου ακυρώθηκε η Συνθήκη του Αγίου Στεφάνου. Έλληνες επαναστάτες της Μακεδονίας το 1878. Μεταξύ αυτών ο επίσκοπος Κίτρους Νικόλαος, ο πρόεδρος της προσωρινής κυβέρνησης Ε. Κοροβάγγος, ο Κ. Φαρμάκης, ο Ν. Αξελός και ο Χαραλ. Λελούδας.\n4. Το 1878 υπογράφεται από τις Μεγάλες Δυνάμεις της εποχής η Συνθήκη του Αγ. Στεφάνου, σύμφωνα με την οποία το μεγαλύτερο τμήμα της Μακεδονίας παραχωρήθηκε στη Βουλγαρία.\n5. Η συνθήκη του Βερολίνου περιόρισε τα σύνορα της Βουλγαρίας (έτσι όπως αυτά είχαν οριστεί από τη Συνθήκη του Αγ. Στεφάνου). Η Μακεδονία παρέμεινε τελικά στην Οθωμανική Αυτοκρατορία. Τα σύνορα της Ν.Α. Ευρώπης σύμφωνα με τη Συνθήκη του Βερολίνου\n6. Το 1870 συστήθηκε με σουλτανικό φιρμάνι η αυτόνομη βουλγαρικη εκκλησία, γνωστή ως Βουλγαρική Εξαρχία. Αυτό έγινε χωρίς τη σύμφωνη γνώμη του Οικουμενικού Πατριαρχείου. Οι Έλληνες κληρικοί εκδιώχθηκαν από τα εδάφη της Βουλγαρίας. Οι πρώτες βουλγαρικές εθνικιστές οραγανώσεις (κομιτάτα) αποφασίζουν να αναλάβουν δράση. Στόχος τους η δημιουργία ενός μεγάλου βουλγαρικού κράτους, που θα περιελάμβανε και όλη τη Μακεδονία. Η βουλγαρική Εξαρχία Το σουλτανικό φιρμάνι που επέτρεπε τη σύσταση αυτόνομης βουλγαρικής εκκλησίας.\n7. Ομάδες ένοπλων «κομιτατζήδων» (οπαδοί του άκρατου βουλγαρικού εθνικισμού) εισβάλουν στη Μακεδονία και περνούν στην ενεργό δράση.... Στόχος τους ο εκβουλγαρσμός του μακεδονικού πληθυσμού.\n8. Αρχικά η κυβέρνηση του ανεξάρτητου ελληνικού κράτους προσπαθεί με ειρηνικά μέσα να ανακόψει τη δράση των Βούλγαρων εθνικιστών: ιδρύει 1.000 σχολεία (στα οποία φοιτούν 70.000 περίπου Ελληνόπουλα) και 180 μορφωτικά σωματεία, διορίζει 1.700 εκπαιδευτικούς, στέλνει σχολικά βιβλία και γενικότερα χρηματοδοτεί την εκπαίδευση των Ελλήνων της Μακεδονίας με απώτερο σκοπό να τονώσει την εθνική και θρησκευτική συνείδησή τους, ώστε να αντισταθούν στις πιέσεις των Βουλγάρων.\n9. Χάρτης ελληνικών εκπαιδευτηρίων, εκκλησιών και μοναστηριών στις αρχές του 20ου αιώνα(απεικονίζονται με κόκκινο χρώμα, ενώ τα αντίστοιχα βουλγαρικά με πράσινο).\n10. Μαθητές και δάσκαλοι σε κάποιο σχολείο της Μακεδονίας...\n11. Οι Έλληνες και οι Ελληνίδες εκπαιδευτικοί έκαναν μεγάλο αγώνα (συχνά διακινδυνεύοντας την ίδια τους τη ζωή) για να διατηρήσουν άσβεστη τη φλόγα της εθνικής συνείδησης στους μαθητές τους. Η συμβολή τους υπηρξε ανεκτίμητη!\n12. Το 1897 η Ελλάδα και η Οθωμανική Αυτοκρατορία εμπλέκονται σε έναν πόλεμο που διήρκεσε μόλις τριάντα ημέρες. Οι ελληνικός στρατός υπέστη μία βαριά και ταπεινωτική ήττα. Μετά απ’ αυτό οι Κομιτατζήδες στη Μακεδονία αποθρασύνθηκαν!...\n13. Έγιναν ο φόβος και ο τρόμος της μακεδονικής επαρχίας. Πολλοί προεστοί, παπάδες και δάσκαλοι δολοφονούνται! Εκφοβίζοντας και απειλώντας τους Έλληνες, συχνά λεηλατώντας τα χωριά τους, τους εξανάγκαζαν να προσυλητιστούν στη Βουλγαρική Εξαρχία. Εκείνη την εποχή «Εξαρχικός» σήμαινε Βούλγαρος και «Πατριαρχικός»: Έλληνας.\n14. Στις 2 Αυγούστου του 1903 Βούλγαροι κυρίως επαναστάτες (με τη συνδρομή και άλλων εθνοτήτων της Μακεδονίας) εξεγείρονται εναντίον των Τούρκων και ανακυρήσσουν την Ανεξάρτητη Δημοκρατία του Κρουσόβου. Υποτιθέμενος σκοπός της εξέγερσης αυτής ήταν η αυτονόμηση, δηλαδή η απελευθέρωση των υπόδουλων Χριστιανών από τον Σουλτάνο και τους Οθωμανούς.Πραγματικός σκοπός τους όμως ήταν η τελική βουλγαροποίηση της περιοχής. Η εξέγερση αυτή έμεινε γνωστή στην ιστορία ως η Εξέγερση του Ίλλιντεν (του «Προφήτη Ηλία» στα βουλγαρικά). Οι Οθωμανοί δεν άργησαν να καταστείλουν την Επανάσταση. Ακολούθησαν σκληρά αντίπινα εις βάρος όλων των υπόδουλων χριστιανικών πληθυσμών. Το Κρούσοβο, το Νυμφαίο και η Κλεισούρα πυρπολούνται ενώ και εκατοντάδες Έλληνες ρίχνονται στη φυλακή. Χάρτης με τις περιοχές της εξέγερσης στην περιοχή της Μακεδονίας και της Θράκης. Στο χάρτη φαίνονται τα σημερινά σύνορα αλλά και τα Οθωμανικά σύνορα κατά την διάρκεια της εξέγερσης.\n15. Μετά από αυτές τις εξελίξεις ο τότε Οικουμενικός Πατριάρχης Ιωακείμ Γ΄αποφασίζει να πάρει δραστικά μέτρα για την προστασία των «Πατριαρχικών», δηλ. των Ελλήνων.Επιλέγει και στέλνει στις κυριότερες μητροπόλεις τολμηρούς και άξιους ιεράρχες. Ένας απ’ αυτούς ήταν και ο Μητροπολίτης Καστοριάς, Γερμανός Καραβαγγέλης... Ο Οικουμενικός Πατριάρχης Ιωακείμ Γ΄\n16. Αμέσως μόλις ανέλαβε τα καθήκοντά του, ο Μητροπολίτης Γερμανός άρχισε να περιοδεύει σ΄όλα τα ελληνικά χωριά ανοίγοντας ξανά τις κλειστές εκκλησίες και αναπτερώνοντας το πεσμένο ηθικό των κατοίκων. Παράλληλα έστελνε συνεχείς εκκλήσεις για βοήθεια προς το ελληνικό κράτος, που όμως ήταν απρόθυμο να παρέμβη δραστικά μετά την ταπεινωτική ήττα που υπέστη το 1897. Ο μαχητικός μητροπολίτης απευθύνηκε τότε σε ντόπιους οπλαρχηγούς, ενθαρρρύνοντας τους να οργανώσουν ένοπλες ομάδες για την προστασία των Ελλήνων της περιοχής από τους κομιτατζήδες.\n17. Στο κάλεσμά του ανταποκρίνονται γενναίοι οπλαρχηγοί όπως ο Κώττας, ο Πάυλος Κύρου, ο Βαγγέλης κ.α. κυρίως από την περιοχή της Φλώρινας και της Καστοριάς. Καπεταν Βαγγέλης Στρεμπενιώτης Παύλος Κύρου\n18. Καπετάν Κώττας Σλαβόφωνος οπλαρχηγός, ο οποίος γεννήθηκε το 1863 στη Ρούλια, σημερινό χωριό Κώττα της Φλώρινας. Από το 1898 οργάνωσε ανταρτικό σώμα. Αρχικά συνεργάστηκε με τους Βούλγαρους της ΕΜΕΟ εναντίον των Τούρκων, αργότερα όμως κατόρθωσε ο Μητροπολίτης Καστοριάς, Γερμανός Καραβαγγέλης να τον μεταπείσει με αποτέλεσμα να γίνει φανατικός βουλγαρομάχος. Συνεργάστηκε με τον Βαγγέλη Στρεμπενιώτη, τον Γερμανό Καραβαγγέλη και τον Παύλο Μελά. Συνελήφθη από τους Τούρκους και απαγχονίστηκε στο Ατ Παζάρ του Μοναστηρίου το 1905.\n19. Ο οπλαρχηγός Κώττας μαζί με τους δυο γιους του.\n20. Την ίδια εποχή διορίζεται στο Ελληνικό Προξενείο του Μοναστηρίου ο Ίων Δραγούμης, γιος του πρώην πρωθυποργού Στέφανου Δραγούμη. Ακολουθώντας την ίδια πολιτική με τον Μητροπολίτη Γερμανό βοηθά να συσταθούν οι πρώτες επιτροπές άμυνας ενώ δε σταματά να ενημερώνει την ελληνική κυβέρνηση για την τραγική κατάσταση των Ελλήνων της Μακεδονίας. Ταυτόχρονα στέλνει συνεχείς επιστολές προς σημαίνοντα πολιτικά πρόσωπα της εποχής, καλώντας τους να συνεισφέρουν στον μακεδονικό αγώνα.\n21. Ο Στέφανος Δραγούμης (διετέλεσε πρωθυπουργός της Ελλάδας το 1910) μαζί με τον Δημήτριο Καλαποθάκη και άλλους ανθρώπους της πολιτικής και των Γραμμάτων ιδρύουν το «Μακεδονικό Κομιτάτο», προκειμένου να στηρίξουν τον Μακεδονικό Αγώνα. Στέφανος Δραγούμης Ίωνας και Στέφανος Δραγούμης\n22. Ο Δημήτριος Καλαποθάκης υπήρξε εκδότης της εφημερίδας «Εμπρός». Σημαίνουσα προσωπικότητα στο χώρο της δημοσιογραφίας, επιλέχθηκε ως πρόεδρος της οργάνωσης «Μακεδονικό Κομιτάτο» και παρέμεινε σ΄αυτή τη θέση μέχρι την τελική της διάλυση.\n23. Για να ενισχύσουν την άμυνα των Μακεδόνων οπλαρχηγών επιλέγονται εμπειροπόλεμοι Κρητικοί αξιωματικοί (η Κρήτη παρέμενε υπό οθωμανική κυριαρχία) και στέλνονται μυστικά στη Μακεδονία. Καούδης Βρανάς\n24. Κρήτες Μακεδονομάχοι\n25. Ο αριθμός των Κρητών αγωνιστών του Μακεδονικού Αγώνα έφτασε (ως το τέλος του 1908) τους 2976. Από τους 6.000 εθελοντές (Μανιάτες, Μεσσήνιους, Αρκάδες, Ηπειρώτες, Ρουμελιώτες κ.α.) οι 3.000 ήταν από τη λεβεντογέννα Κρήτη. Πολλοί απ’ αυτούς άφησαν την τελευταία τους πνοή στη μακεδονική γη... Παιδιά, κι αν αξιωθείτε εσείς να πάτε εις την Κρήτη, να πείτε χαιρετίσματα στη μαύρη μου τη μάνα, Να μη τζη μολοήσετε πως είμαι σκοτωμένος, Άστε την να με καρτερεί και να με περιμένει, Κι είναι καλή η παρηγοριά…. Αιωνία η μνήμη των γενναίων Κρητικών Μακεδονομάχων (1903-1908 ).\n26. Τελικά η ελληνική κυβέρνηση, υπό τον Πρωθυπυργό Γεώργιο Θεοτόκη, ξεπερνά τους όποιους ενδοιασμούς της και αποφασίζει να ενισχύσει συστηματικά τον αγώνα στη Μακεδονία... Θεοτοκης Γεώργιος (1899-1909) 4 φορές πρωθυπουργός της Ελλάδας\n27. Αρχικά διορίζει ως πρόξενο στο Ελληνικό Προξενείο της Θεσσαλονίκης τον Λάμπρο Κορομηλά, που διαδραμάτισε σπουδαίο ρόλο στην ενίσχυση και οργάνωση του Μακεδονικού Αγώνα. Επί των ημερών του το προξενείο γίνεται επιτελικό κέντρο, συγκεντρώνοντας πολύτιμες πληροφορίες, φροντίζοντας για την επάνδρωση των ένοπλων ομάδων από αξιωματικούς του ελληνικού στρατού, φροντίζοντας παράλληλα για τον εξοπλισμό και τον εφοδιασμό των αγωνιστών.\n28. Το κτίριο του Προξενείου στεγάζει σήμερα το Μουσείο Μακεδονικού Αγώνα.\n29. Στις 28 Αυγούστου του 1904 μία ομάδα 35 αντρών, σταλμένων από την ελληνική κυβέρνηση με σκοπό να συντονίσουν τον αγώνα, περνάει κρυφά τα σύνορα και κατευθύνεται προς τη Δυτική Μακεδονία. Ανάμεσά τους είναι και ο Παύλος Μελάς, αξιωματικός του ελληνικού στρατού και γαμπρός του Στέφανου Δραγούμη. Είχε παντρευτεί την κόρη του, Ναταλία, και έκανε μαζί της δύο παιδιά: τον Μίκη και τη Ζωή. Από τα ονόματά τους εξάλλου προέκυψε και το ψευδώνυμο που χησιμοποιούσε,για να μην αποκαλυφθεί η πραγματική του ταυτότητα: Μίκης Ζέζας.\n30. Ο Παύλος Μελάς με τ΄ αγαπημένα του παιδιά Μιχαήλ (χαϊδευτικά Μίκης) και Ζωή (χαϊδευτικά Ζέζα).\n31. Η οικογένεια Μελά\n32. Ο Παύλος Μελάς σε στιγμές οικογενειακής γαλήνης...\n33. Ο Μελάς με τους άντρες του βρίσκονταν σε διαρκή κίνηση!Διένυσαν ατέλειωτα χιλιόμετρα κάτω από πολύ αντίξοες συνθήκες, προκειμένου να επισκεφθούν όσο το δυνατόν περισσότερα ελληνικά χωριά, για να αναπτερώσουν το ηθικό των κατοίκων και να ενδυναμώσουν τόσο την εθνική όσο και τη θρησκευτική τους συνείδηση. Έγραφε σε επιστολή προς τη γυνάικα του Ναταλία: «Αναλαμβάνω αυτόν τον αγώνα μ’ όλην μου την ψυχήν και με την ιδέαν ότι είμαι υποχρεωμένος να τον αναλάβω.... Έχω υπέρτατον καθήκον να θυσιάσω το παν όπως πείσω και Κυββέρνησιν και κοινή γνώμη περί τούτου...»\n34. Στις 13 Οκτωβρίου ο Παύλος Μελάς βρίσκεται στη Στάτιστα. Ύστερα από προδοσία ένα τουρκικό απόσπασμα κατευθύνθηκε προς το σπίτι όπου κρυβόταν και στη συμπλοκή που ακολούθησε μία σφαίρα λάβωσε θανάσιμα τον Μελά. Λίγο πριν ξεψυχήσει είπε στους συναγωνιστές του: «Το σταυρό μου να τον δώσετε στη γυναίκα μου και το όπλο μου στο γιο μου...» Μνημόσυνο προς τιμή του Παύλου Μελά, έξω από το σπίτι όπου δολοφονήθηκε.\n35. Οι δύο ντόπιες γυναίκες που λέγεται ότι φρόντισαν για τον ενταφιασμό του άψυχου σώματος του Πάυλου Μελά.\n36. Μακεδόνες στον τάφο του Παύλου Μελά, αποτίουν φόρο τιμής στον μεγάλο Μακεδονομάχο\n37. Αν και δεν ήταν ούτε ο πρώτος ούτε ο τελευταίος νεκρός του Μακεδονικού αγώνα, ο θάνατος του Παύλου Μελά συγκλόνισε το Πανελλήνιο! Το Μακεδονικό ζήτημα πέρασε τα σύνορα της Μακεδονίας και έγινε πλέον ζήτημα όλων των Ελλήνων! Πρωτοσέλιδο από εφημερίδα της εποχής\n38. Νέα σώματα εθελοντών καταφθάνουν απ’ όλη την ελεύθερη Ελλάδα και την Κρήτη!Οι κάτοικοι των χωριών οργανώνονται φτιάχνοντας κρυψώνες για να κρύβουν τους αντάρτες! Τα μοναστήρια γίνονται κέντρα ανεφοδιασμού! Ακόμα και τα σπίτια των γιατρών γίνονται μικρά νοσοκομεία για τους τραυματίες αγωνιστές! Παράλληλα το δίκτυο πληροφοριών ενισχύεται με ανθρώπους όλων των κοινωνικών τάξεων και ηλικιών... Άφιξη ενός Έλληνα κατασκόπου-πράκτορα στο σιδηροδρομικό σταθμό της Φλώρινας με την ιδιότητα του εμπόρου. Τον παραλαμβάνει ένας αγωγιάτης, ο οποίος είναι στην πραγματικότητα ο σύνδεσμός του με την ελληνική οργάνωση της περιοχής.\n39. Ο καπετάν Γκόνος και τα παλικάρια του\n40. Ο Γεωργιος Τσόντος ή Βάρδας Γεννήθηκε στο χωριό Ασκύφου της επαρχίας Σφακίων το 1871. Το 1888 εισήλθε στην Στρατιωτική Σχολή Ευελπίδων και ορκίστηκε το 1893 ανθυπολοχαγός πυροβολικού. Έλαβε μέρος στην Κρητική Επανάσταση του 1897- 1898 καθώς και στον Μακεδονικό Αγώνα, Στην Μακεδονία μαζί με Κρήτες εθελοντές έλαβε μέρος σε επιχειρήσεις στις περιοχές Κορεστίων-Καστοριάς-Φλώρινας- Μοναστηρίου. Βαρύνεται με την κατηγορία της εκτέλεσης του Καστοριανού οπλαρχηγού Αριστείδη Μαργαρίτη. Το ψευδώνυμο καπετάν Βάρδας του δόθηκε κατά την δράση του στον Μακεδονικό Αγώνα.\n41. Καπετάν Ακρίτας(Γρέγος)\n42. Ο καπετάν Μητρούσης\n43. Καπετάν Νταλίπης (Δημήτριος Κεχαγιάς)\n44. Από το 1906 και μετά ιδιαίτερη σημασία για τον Μακεδονικό Αγώνα αποκτά η Λίμνη των Γιαννιτσών. Υπήρξε για πολύ καιρό ορμητήριο των κομιτατζήδων που καταδυνάστευαν τα γύρω χωριά, ελέγχοντας ταυτόχρονα την επικοινωνία μεταξύ Θεσσαλονίκης, Βέροιας, Νάουσας και Έδεσσας. Οι Έλληνες αντάρτες αποφάσισαν ότι πάσει θυσία έπρεπε εκδιώξουν τους Βούλγαρους και να αποκτήσουν αυτοί τον έλεγχο της λίμνης αλλά και της ευρύτερης περιοχής. Η Λίμνη των Γιαννιτσών (αποξηράνθηκε το 1936)\n45. Από την Αθήνα στέλνουν τον ανθυποπλοίαρχο Ιωάννη Δεμέστιχα (καπετάν Νικηφόρος), για να διευθύνει τις επιχειρήσεις και να συντονίσει τον αγώνα στον «Βάλτο»...\n46. Ο αγώνας στη Λίμνη ήταν από τους πιο δύσκολους! Οι αντάρτες διέμεναν σε αυτοσχέδιες καλύβες (συνήθως από καλάμια), εκτεθειμένοι στην υγρασία και στα σμήνη των κουνουπιών, που σκορπούσαν τότε την ελονοσία. Παρά τις δυσκολίες όμως αυτοί συνέχιζαν να αγωνίζονται με αυτοθυσία!....\n47. Οι υπερασπιστές του Βάλτου, σε μια από τις αυτοσχέδιες καλύβες...\n48. Σύγκρουση ελληνικής και βουλγαρικής ένοπλης ομάδας μέσα στη λίμνη των Γιαννιτσών, ανάμεσα στα καλάμια και τα ραγάζια.(Μουσείο Μακεδονικού Αγώνα)\n49. κειμήλια μακεδονομάχων\n50. Τον αγώνα των Μακεδονομάχων στη Λίμνη των Γιαννιτσών ζωντανεύει με μοναδικό τρόπο η συγγραφέας Πηνελόπη Δέλτα στο βιβλίο της: «Στα μυστικά του Βάλτου»\n51. Το φθινόπωρο του 1906 καταφθάνει στη λίμνη ο Τέλλος Αγαπηνός (Τέλος Άγρας), για να ενισχύσει τις δυνάμεις του Βάλτου.\n52. Μετά από τον τραυματισμό του σε μια μάχη ο Άγρας συνειδητοποίησε ότι αυτή η ανηλεής αλληλοσφαγή μεταξύ των Χριστιανών (Ελλήνων και Βουλγάρων) ήταν μόνο προς το συμφέρον των Τούρκων, γι΄αυτό και έπρεπε να πάρει ένα τέλος. Αποφασίζει λοιπόν να συναντηθεί ο ίδιος με τον αρχηγό των αντιπάλων. Δυστυχώς όμως οι Κομιτατζήδες του έστησαν ενέδρα, τον συνέλαβαν και, αφού τον διαπόμπευσαν από χωριό σε χωριό, στο τέλος τον απαγχόνισαν στο Βλάδοβο (που φέρει πλέον το όνομα «Άγρας» προς τιμή του)...\n53. Ο αγώνας λοιπόν συνεχίστηκε. Η κινητοποίηση του ελληνικού λαού παίρνει μεγάλες διαστάσεις! Η βουλγαρική προπαγάνδα για «Αυτόνομη Μακεδονία» ή «Η Μακεδονία στους Μακεδόνες» δε βρίσκουν υποστήριξη από τους Έλληνες. Σπουδαίο ρόλο και σ’ αυτή τη φάση του αγώνα διαδραματίζουν ηρωικοί κληρικοί και εκπαιδευτικοί (δάσκαλοι και δασκάλες), που με αυτοθυσία προασπίζουν το εθνικό φρόνημα των μαθητών τους! Έφοδος ενός «ζαπτιέ» (Οθωμανού χωροφύλακα) σε ένα ελληνικό σχολείο την ώρα του μαθήματος, ενώ ένας αντάρτης σπεύδει να κρυφτεί σε μια κρύπτη\n54. Η Λίλη Βλάχου, αδελφή του Μακεδονομάχου Ιωάννου Βλάχου ή Τσίσκα ,που σκοτώθηκε το 1906 σε μάχη έξω από το Μοναστήρι, σπούδασε στο Αρσάκειο με δαπάνη του ελληνικού δημοσίουκαι ανέλαβε τη Διεύθυνση του Παρθεναγωγείου Εδέσσης. Και από την πρώτη στιγμή μπήκε στον αγώνα. Έτσι πέρα από τα άλλα της καθήκοντα,εμψύχωνε με ομιλίες τους Εδεσσαίους και οι μαθήτριές της, ακολουθώντας τα δικά της χνάρια, μεταμορφώθηκαν σε θαυμάσιους συνδέσμους των αγωνιστών. Κι έλαμψε τόσο σύντομα σα δασκάλα και Μακεδονομάχος, ώστε ο πρόξενος Κορομηλάς την κάλεσε στη Θεσσαλονίκη, τάχα να ενισχύσει το προσωπικό του διδασκαλείου,στην πραγμαικότητα όμως να την έχει άμεσο συνεργάτη του.Εκεί η Βλάχου μύησε στον αγώνα όλες τις δασκάλες,ενώ ανελάμβανε με επιτυχία πολλές δύσκολες αποστολές εκτός Θεσσαλονίκης. Οι Βούλγαροι θορυβημένοι πλήρωσαν αδρά έναν δήμιο τουρκαλβανό και την δολοφόνησαν μέσα στο ίδιο της το σχολείο το 1907.”\n55. Οι κληρικοί στο πλευρό των αγωνιστών...\n56. Σιγά σιγά ο αγώνας μεταφέρεται και στις μεγάλες πόλεις. Ιδρύεται η «Μυστική Οργάνωση Θεσσαλονίκης». Σε αυτήν μυούνται τραπεζίτες, γιατροί, υπάλληλοι, έμποροι κ.α. Αρχίζουν λαϊκές κινητοποιήσεις, για να εκδιωχθούν οι Βούλγαροι κάτοικοι της πόλης.\n57. Ενώ όμως μαίνεται ο Μακεδονικός Αγώνας, συνέβη κάτι που άλλαξε εντελώς το ιστορικό σκηνικό. Μια ομάδα Τούρκων στρατιωτικών (οι περισσότεροι προέρχονταν από τις φρουρές της Μακεδονίας), οργανώνουν κίνημα εναντίον του Σουλτάνου. Οι Νεότουρκοι, όπως ονομάστηκαν, διακύρησσαν την ΙΣΟΝΟΜΙΑ και την ΙΣΟΠΟΛΙΤΕΙΑ για όλους τους υπήκους της Οθωμανικής Αυτοκρατορίας (ανεξαρτήτως εθνικότητας ή θρησκείας),ενώ παράλληλα υποσχέθηκαν και Γενική Αμνηστία. Οι υπόδουλοι λαοί, πιστεύοντας σε αυτές τις υποσχέσεις, δέχθηκαν με ενθουσιασμό και πανυγηρισμούς το νέο αυτό κίνημα. Δεν άργησαν όμως να ανακαλύψουν τις πραγματικές προθέσεις των Νεότουρκων. Αντί για την πολυπόθητη ισονομία άρχισαν σκληροί διωγμοί και εκκαθαρίσεις εναντίον των εθνικών μειονοτήτων ενώ όσοι από τους φυλακισμένους Μακεδονομάχους αφέθηκαν ελεύθεροι δολοφονήθηκαν, αμέσως μόλις έφτασαν στα χωριά τους... Με επικεφαλής τον Νιαζί Μπέη και τον Εμβέρ Πασά οι Νεότουρκοι θα υποχρεώσουν τον σουλτάνο Αμπντούλ Χαμίντ να εφαρμόσει το Σύνταγμα του 1876.\n58. Οι Νεότουρκοι σπάνε (δήθεν) τις αλυσίδες των υπόδουλων λαών...\n59. Μπροστα στον κοινό κίνδυνο οι μέχρι τότε ορκισμένοι εχθροί, Έλληνες και Βούλγαροι, συμμαχούν και, ενώνοντας τις δυνάμεις τους με τους Σέρβους και τους Μαυροβούνιους, κυρήσσουν τον πόλεμο εναντίον του κοινού κατακτητή: των Τούρκων. Έτσι ξεσπά ο Α΄Βαλκανικός πόλεμος! Η συμμαχία των υπόδουλων βαλκανικών λαών\n60. Χαρακτηριστική αφίσα της εποχής\n61. Η μάχη του Σαραντάπορου\n62. Η μάχη στο Κιλκίς\n63. Η μάχη των Γιαννιτσών\n64. Η κατάληψη της Κοζάνης\n65. Ανατίναξη του τουρκικού θωρηκτού στο λιμάνι της Θεσσαλονίκης από το ναύαρχο Βότση.\n66. Η απελευθέρωση της Θεσσαλονίκης\n67. Η παράδοση της Θεσσαλονίκης\n68. Ο ελληνικός στρατός στη Θεσσαλονίκη\n69. Η μάχη στο Μπιζάνι\n70. Η παράδοση των Ιωαννίνων από τους Τούρκους στον ελληνικό στρατό\n71. Η απελευθέρωση των Ιωαννίνων\nσχολικος εκφοβισμος η αξια της φιλιας\nΑντιπολεμικές εικόνες και πίνακες


“Έφυγε” ο συνθέτης Χριστόδουλος Χάλαρης - Video\nNewsIT / Ελλαδα / “Εφυγε” ο συνθετης Χριστοδουλος Χαλαρης – Video\n30.01.2019 | 17:34\n“Έφυγε” ο συνθέτης Χριστόδουλος Χάλαρης – Video\nΦτωχότερη η ελληνική έντεχνη μουσική, καθώς έφυγε σε ηλικία 72 ετών από τη ζωή ο συνθέτης και μουσικολόγος Χριστόδουλος Χάλαρης.\nΟ Χριστόδουλος Χάλαρης ήταν μία σπουδαία προσωπικότητα της ελληνικής μουσικής, με τεράστια εθνική προσφορά.\nΓεννήθηκε στις 21 Νοεμβρίου 1946 στην Αθήνα, αλλά μεγάλωσε στην Κρήτη και έκανε μαθήματα βυζαντινής μουσικής με τον Απ. Βαλληνδρά.\nΑπό το 1964 εγκαταστάθηκε στο Παρίσι και σπούδασε μαθηματικά, κυβερνητική και μουσικό αυτοματισμό (École Pratique des Hautes Etudes).\nΤο 1969 επέστρεψε και άρχισε να ερευνά σε βάθος τη βυζαντινή μουσική. Η διδακτορική του διατριβή (Πανεπιστήμιο του Βενσέν) είχε ως θέμα τη δομική ανάλυση της βυζαντινής μουσικής. Από το 1970 είναι μέλος του Παρισινού “Κέντρου Μαθηματικών Σπουδών Μουσικού Αυτοματισμού”.\nΌταν επέστρεψε στην Ελλάδα, ίδρυσε την “Ορχήστρα παλαιών παραδοσιακών και πρωτότυπων Οργάνων” – κατασκευάζοντας πολλά από αυτά τα όργανα μόνος του – και παρουσίασε την “Κοσμική βυζαντινή μουσική”.\nΗ 17μελής ορχήστρα του, μετονομασμένη σε “Ορχήστρα λεπτών οργάνων αρχαίου και βυζαντινού ρεπερτορίου”, λειτούργησε για αρκετό διάστημα υπό την αιγίδα της Τράπεζας Μακεδονίας – Θράκης.\nΠαράλληλα ο Χριστόδουλος Χάλαρης στη δεκαετία του 1980 δημιούργησε τη δισκογραφική εταιρεία “Οrata”, η οποία έχει στον κατάλογό της σημαντικά έργα της βυζαντινής περιόδου, που ηχογραφήθηκαν υπό την εποπτεία του και συνάντησαν διεθνή αποδοχή.\nΟ ίδιος διέθεσε μεγάλο μέρος του χρόνου και των χρημάτων του για να ανακαλύψει και να αποκρυπτογραφήσει – ως έργο ζωής – χειρόγραφα μεσαιωνικής βυζαντινής μουσικής, που βρίσκονται στην κατοχή του.\nΕπίσης, δημιούργησε στη Θεσσαλονίκη το Μουσείο Αρχαίων και Βυζαντινών Οργάνων, τα οποία επανακατασκεύασε με τη μέγιστη δυνατή ακρίβεια μέσα από παραστάσεις αγγείων και άλλες διαθέσιμες πηγές.\nΟ Χριστόδουλος Χάλαρης υπήρξε επί δεκαετίες και ένας εναργέστατος ερευνητής μουσικολόγος με σχεδόν αποκλειστικό αντικείμενο τη βυζαντινή μουσική.\nΚαρπός αυτής της μακράς και επίπονης έρευνάς του είναι – μεταξύ άλλων – το τρίτομο σύγγραμμα “Η ιστορία της αρχαίας ελληνικής και της βυζαντινής μουσικής”.\nΚατηγορίες Ελλάδα Ετικέτες ΜΑΝΟΣ ΧΑΤΖΙΔΑΚΙΣ,ΜΙΚΗΣ ΘΕΟΔΩΡΑΚΗΣ,ΝΙΚΟΣ ΞΥΛΟΥΡΗΣ,ΣΤΑΥΡΟΣ ΞΑΡΧΑΚΟΣ,ΧΡΙΣΤΟΔΟΥΛΟΣ ΧΑΛΑΡΗΣ


Η Πάρος βρίσκεται στο κέντρο των Κυκλάδων και αποτελεί έναν από τους δημοφιλέστερους προορισμούς διακοπών, με απαράμιλλη φυσική ομορφιά, απέραντες αμμουδιές, κρυστάλλινα νερά και εντυπωσιακά τοπία.\nΑφετηρία για τις εξορμήσεις σας:\n• Η όμορφη Παροικιά, η πρωτεύουσα του νησιού, με τα γραφικά κυκλαδίτικα σπιτάκια και τα επιβλητικά νεοκλασικά αρχοντικά• το κέντρο του οικισμού στεφανώνει το ενετικό κάστρο του 13ου αι. με την καταπληκτική θέα. Στην Παροικιά βρίσκεται ένα από τα σημαντικότερα θρησκευτικά μνημεία της χώρας, η εκκλησία της Παναγίας της Εκατονταπυλιανής ή Καταπολιανής (του 6ου αι. μ.Χ.) με τις 99 φανερές πόρτες και μία μυστική, σύμφωνα με την παράδοση. Μη χάσετε την ευκαιρία να επισκεφθείτε το Bαπτιστήριο (4ου αι.), το καλύτερα σωζόμενο στην ορθόδοξη Ανατολή, καθώς και το Βυζαντινό Μουσείο, με αξιόλογα εκθέματα. Στο ισόγειο της Εκατονταπυλιανής βρίσκεται το Βυζαντινό Μουσείο Παροικιάς. Στις αίθουσές του φυλάσσονται εικόνες, ξυλόγλυπτα τέμπλα και άλλα κειμήλια από διάφορα μοναστήρια και ναούς του νησιού.\nΣτο Αρχαιολογικό Μουσείο αναδεικνύονται ιδανικά τα πλούσια εκθέματα από τους αρχαιολογικούς χώρους του νησιού (ιερά Ασκληπιού και Πύθιου Απόλλωνα, το Δήλιο κ.ά.) και τα εντυπωσιακά προϊστορικά ευρήματα από τις κοντινές νησίδες Αντίπαρο, Δεσποτικό και Σάλιαγκο. Ξεχωρίζει το «Πάριο Χρονικό», μια ενεπίγραφη στήλη του 3ου π.Χ. με γεγονότα που ανάγονται μέχρι 1.300 χρόνια πίσω!\nΚοντά στην Παροικιά (5,5 χλμ. Α) αναζητήστε τα αρχαία λατομεία (στο Μαράθι) και εξερευνήστε τις στοές εξόρυξης εδώ εξαγόταν το ονομαστό κατά την αρχαιότητα παριανό μάρμαρο, γνωστό και ως «λυχνίτης» για τη λευκότητά του και τη διαύγειά του.\nΠανέμορφα χωριά μέσα σε ειδυλλιακά τοπία υποδέχονται τους επισκέπτες κατά την περιπλάνησή τους στο νησί:\nΗ Νάουσα, γραφικό ψαροχώρι με ένα μισοβυθισμένο βενετσιάνικο κάστρο στο λιμάνι της.\nΟι Λεύκες, στο υψηλότερο σημείο της Πάρου, τριγυρισμένο από πυκνή βλάστηση, με άθικτη κυκλαδική και νεοκλασική αρχιτεκτονική, όμορφες πλατείες και στενά δρομάκια στρωμένα με μάρμαρο. Το Μουσείο Λαϊκού Πολιτισμού του Αιγαίου στις Λεύκες προσφέρει ένα ταξίδι στον πολιτισμό του αρχιπελάγους. Μέσα από εκθέματα για την αρχιτεκτονική, τα παραδοσιακά επαγγέλματα, τα πετρώματα των νησιών, αποκαλύπτεται στους επισκέπτες ο κόσμος του Αιγαίου.\nΗ Μάρπησσα, παραδοσιακό χωριό με μεσαιωνική δομή, λίγα χιλιόμετρα από τις δημοφιλείς παραλίες του Λογαρά και του Πίσω Λιβαδιού.\nΑνεβείτε στο γειτονικό λόφο του Κεφάλου, ένα μοναδικό πολιτιστικό σύνολο της περιοχής. Ανηφορίζοντας στην πλαγιά του λόφου θα συναντήσετε την ερειπωμένη ενετική πολιτεία του Κεφάλου με το κάστρο της, ενώ στην κορυφή με την αξέχαστη θέα προς τα ανατολικά υψώνεται το μοναστήρι του Αγίου Αντωνίου (17ος αι.).\nΟι Πεταλούδες είναι μια περιοχή ιδιαίτερου φυσικού κάλλους κοντά στο χωριό Ψυχοπιανά. Πρόκειται για ένα βιότοπο πλούσιο σε βλάστηση και τρεχούμενα νερά με πανύψηλα πλατάνια, δάφνες και αγριελιές, όπου φιλοξενείται η πεταλούδα Panaxia quadripunstaria.\nΟι υπέροχες παραλίες του νησιού (Χρυσή Ακτή, Σάντα Μαρία, Πούντα) κατεξοχήν προσφέρονται για θαλάσσιες δραστηριότητες, και κυρίως για windsurfing. Ανακαλύψτε τις δαντελωτές ακτές του νησιού με θαλάσσιο καγιάκ ή βουτήξτε στο βυθό της Αλυκής όπου κρύβεται μια αρχαία πόλη!\nΜην παραλείψετε να κολυμπήσετε στις Κολυμπήθρες, σπάνιας ομορφιάς παραλία – αποτέλεσμα της δράσης της θάλασσας και του αέρα πάνω στους γρανιτένιους βράχους. Στην παραλία Καλόγερος, πριν βουτήξετε στο θαλασσινό νερό, απολαύστε μια συνεδρία αργιλοθεραπείας!! Το γειτονικό βουνό είναι γεμάτο θεραπευτικό πηλό.\nΑνακαλύψτε το νησί περπατώντας στις στράτες που χρησιμοποιούσαν κάποτε οι χωρικοί για τις μετακινήσεις τους και τη μεταφορά των αγαθών τους. Σημειώνουμε ενδεικτικά δύο από τα πολλά μονοπάτια που αξίζει να διασχίσετε:\nΤο βυζαντινό μονοπάτι Λεύκες-Πρόδρομος, διάρκειας 1 ώρας, είναι στο μεγαλύτερο μέρος του στρωμένο με μαρμάρινες πλάκες. Ξεκινά από τις καταπράσινες Λεύκες και, διασχίζοντας πλαγιές με καλλιεργήσιμες πεζούλες και ένα μικρό βυζαντινό γεφύρι, φτάνει στο πανέμορφο χωριό Πρόδρομος. Περιηγηθείτε στα δαιδαλώδη σοκάκια του και θαυμάστε την οχυρωματική του πολεοδομία.\nΜε αφετηρία το χωριό Μάρπησσα με τις βυζαντινές εκκλησίες, τα σπίτια του 17ου αιώνα και τους γραφικούς ανεμόμυλους, κινηθείτε προς το λόφο Κέφαλο και το μοναστήρι του Αγίου Αντωνίου. Ανηφορίζοντας στο πλακόστρωτο μονοπάτι, θα συναντήσετε τα ερείπια από την κατεστραμμένη ενετική πολιτεία του Κεφάλου και του Κάστρου της. Φτάνοντας στην κορυφή, απολαύστε τη θέα προς την ανατολική πλευρά της Πάρου και επισκεφθείτε το μοναστήρι του Αγίου Αντωνίου με το επίχρυσο ξυλόγλυπτο τέμπλο.\nΕναλλακτικά, εξερευνήστε το νησί κάνοντας ιππασία! Δύο κέντρα ιππασίας, ένα στον παραθαλάσσιο Αμπελά και ένα στο Υστέρνι, προσφέρουν τη δυνατότητα να κάνετε ιππασία δίπλα στο κύμα, στις αμμουδερές παραλίες ή στην ενδοχώρα του νησιού.\nΟι μεγάλες θρησκευτικές εορτές αποτελούν αφορμή για παραδοσιακά πανηγύρια, όπου ρέει άφθονο το περίφημο παριανό κρασί (Μονεμβασιά και Μαντηλαριά). Κυριαρχεί φυσικά η γιορτή της Παναγίας το Δεκαπενταύγουστο με επίκεντρο το ναό της Εκατονταπυλιανής. Μοναδική εμπειρία είναι και το Πάσχα στο νησί με την κατανυκτική ατμόσφαιρα και την αναπαράσταση των Παθών του Χριστού (στα χωριά Μάρπησσα, Μάρμαρα και Πρόδρομο). Το φθινόπωρο στην Πάρο τα ρακιδιά παίρνουν φωτιά, με αποκορύφωμα το πανηγύρι του Αϊ-Γιώργη του Μεθυστή ή Σποριάρη, οπότε και ανοίγει το νέο κρασί, γεγονός που τιμάται δεόντως!\nΜην παραλείψετε να επισκεφθείτε το μικρό νησάκι της Αντίπαρου που απέχει μόλις 4,5 ν. μ. από την Παροικία της Πάρου, με την οποία συνδέεται ακτοπλοϊκά. Πρωτεύουσα του και λιμάνι του νησιού η Αντίπαρος ή Κάστρο, γραφικός οικισμός που απλώνεται γύρω από το ενετικό κάστρο του 15ου αι. Οι πλακόστρωτοι δρόμοι, τα ασβεστωμένα στενά, τα λουλουδιασμένα σπίτια και η μεγάλη (κεντρική) πλατεία με τον ευκάλυπτο συνθέτουν μια θαυμάσια νησιωτική ατμόσφαιρα, ενώ στο λόφο του Αγίου Ιωάννη βρίσκεται το μαγευτικό σπήλαιο της Αντιπάρου με θαυμάσιους σταλαγμίτες και σταλακτίτες.\nΠώς να έρθω;\nΗ Πάρος συνδέεται με φεριμπότ και ταχύπλοα με τον Πειραιά, τη Ραφήνα, το Λαύριο αλλά και με τις υπόλοιπες Κυκλάδες ενώ έχει και αεροπορική σύνδεση με την Αθήνα και τη Θεσσαλονίκη.\nΠού να μείνω;\nΕνοικιαζόμενα δωμάτια: www.fede.gr\nΠανελλήνια Ένωση Ιδιοκτητών Campings: www.panhellenic-camping-union.gr\nΣτο νησί η μετακίνηση γίνεται με λεωφορεία, ταξί, ενοικιαζόμενα αυτοκίνητα και μηχανάκια και με καΐκια που εκτελούν τακτικά δρομολόγια για τις πιο απόμακρες παραλίες.


Παγκόσμια Ημέρα κατά της Πολλαπλής Σκλήρυνσης - Ιατρικά Νέα\nΗ Παγκόσμια Ομοσπονδία για την Πολλαπλή Σκλήρυνση MSIF (Multiple Sclerosis International Federation) έχει θεσπίσει την Παγκόσμια Ημέρα για τη Σκλήρυνση Κατά Πλάκας ή Πολλαπλή Σκλήρυνση, η οποία έχει ορισθεί ως η τελευταία Τετάρτη του Μαΐου, ώστε η Ομοσπονδία και τα μέλη της σε όλο τον κόσμο να πραγματοποιούν εκστρατείες ενημέρωσης και ευαισθητοποίησης για την νόσο.\nΤο κεντρικό θέμα της εκστρατείας για το 2018 είναι η έρευνα και ονομάζεται #bringingiuscloser. Η Πανελλήνια Ομοσπονδία Ατόμων με Σκλήρυνση Κατά πλάκας, όπως αναφέρει στο σχετικό δελτίο τύπου, τιμά αυτή την ιδιαίτερη ημέρα ενώνοντας τη φωνή της με τους περίπου 100 οργανισμούς για την ΠΣ παγκοσμίως που προωθούν την έρευνα, προσπαθούν να αλλάξουν τις πολιτικές υγείας, να βελτιώσουν την πρόσβαση των ασθενών στις θεραπείες και να καλυτερεύσουν την ποιότητα ζωής.\nΣτο μήνυμά της για την Παγκόσμια Ημέρα, η Πρόεδρος της Πανελλήνιας Ομοσπονδίας Ατόμων με Σκλήρυνση κατά Πλάκας Βασιλική Μαράκα αναφέρει πως η έρευνα αποτελεί το βασικό εργαλείο στην προσπάθεια του ανθρώπου για αναβάθμιση της ποιότητας ζωής του. Όλα τα είδη ερευνών είναι σημαντικά για τους ασθενείς καθώς δίνουν πολύτιμα στοιχεία για την θεραπευτική αντιμετώπιση του προβλήματος υγείας τους και την ανακάλυψη τρόπων και μεθόδων βελτίωσης των συνθηκών διαβίωσης τους.\n“Η έρευνα δίνει σε εμάς τους πάσχοντες από χρόνια και σοβαρά νοσήματα ελπίδα για το μέλλον. Παρά τις δυσκολίες που αντιμετωπίζουμε, η ζωή συνεχίζεται. Κι επιβάλλεται να συνεχιστεί όντας εμείς κυρίαρχοι της πάθησής μας, έχοντας στο πλευρό μας τους οικείους μας, τους ερευνητές, τους λειτουργούς Υγείας, τους Φορείς Πολιτικής Υγείας“.\nΟ Καθηγητής Νευρολογίας Α.Π.Θ. και Διευθυντής Β΄ Νευρολογικής Κλινικής, Πανεπιστημιακό Νοσοκομείο ΑΧΕΠΑ κ. Νικόλαος Χ. Γρηγοριάδης αναφέρει στο δικό του μήνυμα: “Η Πολλαπλή Σκλήρυνση είναι η πιο αντιπροσωπευτική χρόνια απομυελινωτική νόσος του Κεντρικού Νευρικού Συστήματος και προσβάλλει ως επί το πλείστο νεαρές ηλικίες. Φέτος το θέμα που προβάλλεται με αφορμή την Παγκόσμια ημέρα είναι η έρευνα για τη νόσο. Προϊόντα των αδιάκοπων ερευνητικών προσπαθειών παγκοσμίως είναι η βαθύτερη γνώση για την παθογένεια και την κλινική συμπεριφορά της νόσου και η αναγνώριση θεραπευτικών στόχων που επιτρέπει τον πιο αποτελεσματικό έλεγχο της ενεργότητας της νόσου και της εξέλιξης της αναπηρίας με αποτέλεσμα την αλλαγή της φυσικής εξέλιξης της νόσου και καλύτερη ποιότητα ζωής για τους πάσχοντες. Η Πατρίδα μας εμφανίζει ισχυρή παρουσία αναγνωρισμένη από την παγκόσμια επιστημονική κοινότητα, στους τομείς τόσο της πειραματικής όσο και της κλινικής έρευνας για τη νόσο.\nΗ έρευνα #φέρνειπιοκοντά τον επιστημονικό κόσμο, με τους πάσχοντες και τους φροντιστές τους. Η έρευνα μας #φέρνειπιοκοντά σε νέες αποτελεσματικότερες θεραπείες που να σταματούν την εξέλιξη της νόσου και να οδηγήσουν στο μέλλον στην ίαση της. H έρευνα #φέρνειπιοκοντά τους 2,3 εκατομμύρια πάσχοντες παγκοσμίως για να ενώσουν τις φωνές τους για τις διεκδικήσεις τους, να γιορτάσουν όσα έχει επιτύχει η έρευνα έως σήμερα και να μοιραστούν την ελπίδα τους για το μέλλον.\nΗ Πολλαπλή Σκλήρυνση είναι μια χρόνια αυτοάνοση πάθηση που προκαλεί φλεγμονή και στη συνέχεια εκφύλιση στο Κεντρικό Νευρικό Σύστημα (ΚΝΣ) καταστρέφοντας την μυελίνη που περιβάλλει και προστατεύει τα νευρικά κύτταρα. Ανάλογα με τις απομυελινωτικές βλάβες προκύπτουν πολυποίκιλα συμπτώματα στον ασθενή (όπως πχ προβλήματα στην όραση, στην κίνηση, αισθητικά ελλείμματα, ορθοκυστικές διαταραχές κλπ). Περίπου 2.500.000 άτομα νοσούν παγκοσμίως και οι πάσχοντες στην Ελλάδα υπολογίζονται σε 12000-14000. Δεν αποτελεί μεταδοτική ούτε κληρονομική νόσο.\nΤο ακριβές αίτιο παραμένει ακόμη άγνωστο με συνέπεια οι υπάρχουσες θεραπείες να είναι συμπτωματικές. Εμφανίζεται συνήθως σε νεαρούς ενήλικες στην ηλικία 20-40 ετών, με τις γυναίκες να την εμφανίζουν σε ποσοστό 2,5-3 φορές συχνότερα από τους άντρες. Η έγκαιρη διάγνωση και η τακτική παρακολούθηση από νευρολόγο βοηθούν στην διαχείριση της νόσου και την διατήρηση καλής ποιότητας ζωής του ασθενούς\n[νεύρα], [πολλαπλή σκλήρυνση], [σκλήρυνση κατά πλάκας]


Ντία Αναγνώστου: Οι έμφυλες προκαταλήψεις είναι βαθιά ριζωμένες | Athens Voice\nΣε συνεργασία με το ΕΛΙΑΜΕΠ, εργάστηκαν στη διαμόρφωση Σχεδίων Δράσης για την Ισότητα των Φύλων στα πανεπιστήμια και τα ερευνητικά ιδρύματα\nΗ ερευνήτρια του ΕΛΙΑΜΕΠ, Ντία Αναγνώστου, μιλάει για το έλλειμμα ισότητας ευκαιριών σε άνδρες και γυναίκες στα πανεπιστήμια και τα επιστημονικά ιδρύματα\nΚαι ενώ η συζήτηση για τη θέση της γυναίκας και τη σχέση των δύο φίλων έχει ανοίξει σε πολλαπλά επίπεδα και στη χώρα μας, σε ένα εντελώς διαφορετικό πεδίο και από άλλη οπτική ένα έλλειμμα εφαρμογής της ισότητας των φύλων εντοπίζεται σε επίπεδο δημόσιων οργανισμών και ιδρυμάτων, αλλά και στον χώρο των πανεπιστημίων και της επιστημονικής έρευνας. Πάνω σε αυτό, η Ντία Αναγνώστου εκπόνησε στο πλαίσιο του έργου Target ως ερευνήτρια, σε συνεργασία με το ΕΛΙΑΜΕΠ, μια σχετική εργασία που αφορά στη διαμόρφωση Σχεδίων Δράσης για την Ισότητα των Φύλων στους χώρους αυτούς.\nΤι σημαίνει αυτό θα μας το εξηγήσει. Να πούμε μόνο εισαγωγικά πως το διακύβευμα που συζητάμε εδώ σε σχέση με την ισότητα είναι ότι οι γυναίκες, ενώ ξεκινούν από κοινή αφετηρία με τους άντρες, στην πορεία προχωράνε με βραδύτερους ρυθμούς ή διακόπτουν την ανέλιξή τους στις ανώτερες βαθμίδες στον ακαδημαϊκό χώρο ή σε διευθυντικές θέσεις και διοικητικά συμβούλια ερευνητικών κέντρων της χώρας και οργανισμών. Και ότι ενώ η δημόσια συζήτηση για το θέμα είναι πλούσια, λείπουν τελικά τα παραδείγματα έμπρακτης και συστηματικής εφαρμογής της ισότητας των φύλων.\nΓιατί συμβαίνει αυτό, πώς θα μπορούσε να αντιμετωπιστεί και τι θα σήμαινε εντέλει μια αλλαγή για την ίδια τη λειτουργία των οργανισμών αλλά και την ποιότητα της επιστημονικής γνώσης που παράγεται και διαχέεται στην κοινωνία;\nΚατ’ αρχάς θα μας συστήσετε το ΕΛΙΑΜΕΠ; Και πώς εμπλέκεται η δική σας εργασία αναφορικά με την Ισότητα των Φύλων;\nTο Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ) είναι ένα ανεξάρτητο, μη κερδοσκοπικό ίδρυμα που λειτουργεί ως δεξαμενή σκέψης και προτάσεων πολιτικής (policy think tank). Παράλληλα είναι και ένας οργανισμός που εκπονεί πρωτογενή έρευνα σε ένα ευρύ πεδίο θεματικών – εξωτερική πολιτική και ασφάλεια, ευρωπαϊκοί θεσμοί, οικονομία και πολιτικές, ανθρώπινα δικαιώματα, μετανάστευση, Νοτιοανατολική Ευρώπη, και βιώσιμη ανάπτυξη μεταξύ άλλων. Η συστηματική ενασχόληση του ΕΛΙΑΜΕΠ, με το οποίο συνεργάζομαι ως Ερευνήτρια από το 2005, με τα θέματα αυτά ξεκίνησε πριν από τέσσερα χρόνια με την υλοποίηση του έργου TARGET («Εφαρμόζοντας μια αναστοχαστική προσέγγιση για την ισότητα των φύλων στην έρευνα και στην καινoτομία»). Σκοπός του έργου, το οποίο χρηματοδοτείται από το πρόγραμμα Ορίζοντας 2020 της Ευρωπαϊκής Επιτροπής, είναι να ενισχύσει την ικανότητα ιδρυμάτων έρευνας και ανώτατης εκπαίδευσης να καταρτίσουν Σχέδια Δράσης για την Ισότητα των Φύλων.\nΣτο πλαίσιο του έργου TARGET, λοιπόν, διαμορφώσαμε ένα Σχέδιο Δράσης για την Ισότητα των Φύλων για το ίδιο το ΕΛΙΑΜΕΠ. Προχωρήσαμε σε αλλαγές στον εσωτερικό κανονισμό λειτουργίας, καθώς και στις διαδικασίες προκηρύξεων, προσλήψεων, και αξιολόγησης. Χρησιμοποιούμε μία γλώσσα ουδέτερη ως προς το φύλο στα εσωτερικά έγγραφα και στην εξωτερική επικοινωνία του ιδρύματος. Ξεκινήσαμε επίσης να συλλέγουμε στοιχεία, με βάση το φύλο, για το ανθρώπινο δυναμικό, τα προγράμματα που υλοποιούμε και τις δραστηριότητες που διοργανώνουμε, ώστε να παρακολουθούμε τη μεταβαλλόμενη κατάσταση ως προς την ισότητα των φύλων εντός του ιδρύματος. Πλέον, λαμβάνουμε συστηματικά υπόψη και τη διάσταση του φύλου σε όλες τις δράσεις και εκδηλώσεις του Ιδρύματος, καθώς και στη σύνθεση των οργάνων διοίκησης. Συνολικά, με την υλοποίηση του Σχεδίου Δράσης, το ΕΛΙΑΜΕΠ αυτοδεσμεύθηκε να παρακολουθεί συστηματικά και να αντιμετωπίζει τις έμφυλες ανισότητες σε όλους τους τομείς της εσωτερικής οργάνωσης και λειτουργίας του. Αυτό θεωρώ ότι είναι μια σημαντική τομή σε μία χώρα σαν την Ελλάδα, όπου ενώ η δημόσια συζήτηση για το θέμα είναι πλούσια, λείπουν τα παραδείγματα έμπρακτης και συστηματικής εφαρμογής της ισότητας των φύλων σε επίπεδο δημοσίων οργανισμών και ιδρυμάτων.\nΕνώ πολλές γυναίκες ξεκινούν μια επαγγελματική σταδιοδρομία στην ανώτατη εκπαίδευση και την έρευνα, η παρουσία τους, όσο ανεβαίνουμε στις βαθμίδες εξέλιξης, μειώνεται δραματικά\nΗ Ελλάδα παρουσιάζει μια εικόνα υστέρησης στον τομέα της ισότητας των φύλων στα πανεπιστήμια και στην επιστημονική έρευνα. Πώς αποτυπώνεται αυτό;\nΗ παρουσία των γυναικών στην ακαδημαϊκή εκπαίδευση και στην επιστημονική έρευνα στην Ελλάδα έχει αυξηθεί σημαντικά. Πάνω από το 50% των νέων διδακτορικών σε ελληνικά πανεπιστήμια το 2019 απονεμήθηκε σε γυναίκες. Το ποσοστό αυτό είναι ιδιαίτερα υψηλό στις κοινωνικές και ανθρωπιστικές επιστήμες, και χαμηλότερο στη μηχανική και στην τεχνολογία. Ενώ όμως πολλές από αυτές τις γυναίκες ξεκινούν μια επαγγελματική σταδιοδρομία στην ανώτατη εκπαίδευση και την έρευνα, η παρουσία τους, όσο ανεβαίνουμε στις ανώτερες βαθμίδες εξέλιξης, μειώνεται σημαντικά, για να μην πω δραματικά. Η παρουσία των γυναικών είναι επίσης ιδιαίτερα χαμηλή στα όργανα διοίκησης των πανεπιστημίων (πρυτανικές αρχές), όπως και στις διευθυντικές θέσεις και στα διοικητικά συμβούλια των ερευνητικών κέντρων της χώρας μας. Και στους τομείς αυτούς, η επαγγελματική ανέλιξη γυναικών προσκρούει στο γνωστό εμπόδιο της «γυάλινης οροφής» (glass ceiling). Ενώ ξεκινούν από μια κοινή αφετηρία με τους άντρες, κάπου στην πορεία προχωράνε με βραδύτερους ρυθμούς ή δεν εξελίσσονται ή απλώς διακόπτουν.\nΗ εικόνα αυτή είναι αποκλειστικά ελληνικό φαινόμενο;\nΌχι, σε καμία περίπτωση δεν είναι αποκλειστικά ελληνικό φαινόμενο. Η Ελλάδα όμως βρίσκεται ελαφρώς χαμηλότερα από τον ευρωπαϊκό μέσο όρο. Με βάση τους γενικούς δείκτες, η κατάσταση της ισότητας των φύλων στα πανεπιστήμια και την επιστημονική έρευνα στη χώρα μας είναι αντίστοιχη με αυτή στη Γαλλία, στην Ισπανία, αλλά και στη Γερμανία. Σε άλλες χώρες, ωστόσο, όπως οι Σκανδιναβικές, το Ηνωμένο Βασίλειο, αλλά και η Πορτογαλία, η εικόνα είναι σαφώς καλύτερη.\nΥπάρχουν υποσυνείδητες έμφυλες προκαταλήψεις, που όλοι μπορεί να έχουμε και επιδρούν στο πώς μεγαλώνουν κορίτσια και αγόρια, αλλά και στη μόρφωση και την επαγγελματική τους σταδιοδρομία; Γιατί τυπικά οι γυναίκες έχουν κατακτήσει την ισότητα με τους άνδρες, έχουμε τα ίδια δικαιώματα.\nΠαρά την καθιέρωση της νομικής ισότητας των φύλων, οι παραδοσιακές αντιλήψεις για τη «φύση» και το ρόλο της γυναίκας και οι έμφυλες προκαταλήψεις εξακολουθούν να είναι βαθιά ριζωμένες. Επιβιώνουν παρά τη χειραφέτηση μεγάλου αριθμού εργαζόμενων γυναικών, πολλές από τις οποίες διαπρέπουν σε παραδοσιακά ανδροκρατούμενους επαγγελματικούς χώρους. Πώς εξηγείται ότι οι γυναίκες εξακολουθούν να θεωρούνται υπεύθυνες και να αναλαμβάνουν σημαντικά μεγαλύτερο βάρος της οικογενειακής φροντίδας; Γιατί χαρακτηριστικά όπως η ευαισθησία και η ενσυναίσθηση που θεωρούνται (συχνά λανθασμένα) γυναικεία, κρίνονται ως ασύμβατα με την ικανότητα ενός ατόμου να διοικήσει αποτελεσματικά; Οι παραδοσιακές αντιλήψεις και τα έμφυλα στερεότυπα εμπεδώνονται και αναπαράγονται, συχνά ασυνείδητα, μέσα από τις δομές και τις πρακτικές της ακαδημαϊκής και επιστημονικής κοινότητας. Έτσι προκύπτουν και οι ανισότητες που σας ανέφερα.\nΈνα βασικό εργαλείο για την καταπολέμηση αυτών των ανισοτήτων είναι τα Σχέδια Δράσης για την Ισότητα των Φύλων (ΣΔΙΦ). Μπορείτε να μας πείτε τι είναι αυτά; Τι σημαίνει πρακτικά για ένα πανεπιστήμιο η διαμόρφωση ενός ΣΔΙΦ;\nΤα Σχέδια Δράσης για την Ισότητα των Φύλων (ΣΔΙΦ) είναι ολοκληρωμένες παρεμβάσεις που μπορούν να εκπονήσουν στο εσωτερικό τους τα πανεπιστήμια και τα ερευνητικά ιδρύματα. Είναι εργαλεία αυτοδέσμευσης. Δεν είναι διακηρύξεις, αλλά επιχειρησιακά σχέδια. Επιχειρούν να ενσωματώσουν τη διάσταση του φύλου στις δομές, τις πρακτικές και την εσωτερική τους λειτουργία, στη διαχείριση των ανθρώπινων πόρων, στα προγράμματα σπουδών, αλλά και στη συμμετοχή στα όργανα διοίκησης. Με τα Σχέδια Δράσης για την Ισότητα των Φύλων τα πανεπιστήμια και τα ερευνητικά ιδρύματα προσδιορίζουν στόχους και υλοποιούν στοχευμένες δράσεις. Για παράδειγμα, αυτές μπορεί να αποβλέπουν στο να ενισχύσουν την ευαισθητοποίηση γύρω από τα έμφυλα στερεότυπα και στο να τα εξαλείψουν όταν παρεισφρέουν στις αξιολογικές κρίσεις για την επιστημονική έρευνα. Τα ΑΕΙ και τα ερευνητικά ιδρύματα μπορεί επίσης να προχωρήσουν σε αλλαγές για να αντιμετωπίσουν τα εμπόδια που απορρέουν από την έμφυλη κατανομή της εργασίας και περιορίζουν τις ευκαιρίες των γυναικών για ακαδημαϊκή ανέλιξη.\nΗ αποτελεσματικότητα των Σχεδίων Δράσης για την Ισότητα θα κριθεί από το κατά πόσο τα πανεπιστήμια και τα ερευνητικά ιδρύματα θα τα αξιοποιήσουν ως μια σημαντική ευκαιρία για να προωθήσουμε την ισότητα των φύλων.\nΥπάρχει θεσμικό πλαίσιο που να ενθαρρύνει τα πανεπιστήμια και τους οργανισμούς έρευνας να καταρτίσουν Σχέδια Δράσης για την Ισότητα των Φύλων;\nΗ ελληνική νομοθεσία δεν υποχρεώνει ρητά τα πανεπιστήμια και τα ερευνητικά ιδρύματα να εκπονήσουν Σχέδια Δράσης. Αυτό όμως επιβάλλεται πλέον από την Ευρωπαϊκή Ένωση. Το νέο χρηματοδοτικό πλαίσιο της Ευρωπαϊκής Επιτροπής για την έρευνα και την καινοτομία (2021-2027) προβλέπει ότι για να λάβει χρηματοδότηση ένας πανεπιστημιακός ή ερευνητικός φορέας, πρέπει να έχει καταρτίσει και να υλοποιεί Σχέδιο Δράσης για την Ισότητα των Φύλων. Αυτή είναι απαραίτητη προϋπόθεση προκειμένου να εγκριθεί η χρηματοδότηση ενός ερευνητικού έργου.\nΤον τελευταίο χρόνο τα ελληνικά πανεπιστήμια, σχεδόν στο σύνολό τους, έχουν ξεκινήσει δυναμικά να διαμορφώνουν Σχέδια Δράσης για την Ισότητα των Φύλων. Αυτό είναι βασική αρμοδιότητα των Επιτροπών για την Ισότητα των Φύλων που δημιουργήθηκαν τον τελευταίο χρόνο στα ΑΕΙ. Στο Πάντειο Πανεπιστήμιο, η Επιτροπή Ισότητας των Φύλων, στην οποία έχω την τιμή να συμμετέχω, έχει ξεκινήσει να συλλέγει στοιχεία για να κάνει εκτίμηση της υπάρχουσας κατάστασης. Αυτό είναι το πρώτο και βασικό στάδιο της διαδικασίας, με βάση το οποίο θα διαμορφώσουμε το Σχέδιο Δράσης για την Ισότητα των Φύλων στο Πάντειο. Την τεχνογνωσία, τη μεθοδολογία και τα βήματα που πρέπει να ακολουθήσει κάθε ΑΕΙ για να διαμορφώσει ένα επιχειρησιακό Σχέδιο Δράσης για την Ισότητα των Φύλων τα περιέχει το σχετικό εγχειρίδιο που έχει καταρτίσει το ΕΛΙΑΜΕΠ.\nΗ αποτελεσματικότητα των Σχεδίων Δράσης για την Ισότητα θα κριθεί από το κατά πόσο τα πανεπιστήμια και τα ερευνητικά ιδρύματα θα τα αξιοποιήσουν ως μια σημαντική ευκαιρία για να προωθήσουμε την ισότητα των φύλων. Θα κριθεί επίσης από το κατά πόσο είναι διατεθειμένα να δουλέψουν συστηματικά με το ακαδημαϊκό-ερευνητικό προσωπικό, τη διοίκηση, και τη φοιτητική κοινότητα, για πετύχουν μικρούς και μεγάλους στόχους προς αυτή την κατεύθυνση. Κάθε ΑΕΙ οφείλει να παρακολουθεί και να αξιολογεί την αποτελεσματικότητα του Σχεδίου Δράσης που υλοποιεί.\nΠροφανώς, χρειάζονται ανθρώπινοι και οικονομικοί πόροι για να υλοποιηθούν αυτά τα επιχειρησιακά σχέδια, τους οποίους τα πανεπιστήμια σε μεγάλο βαθμό δεν διαθέτουν. Επειδή οι ανάγκες είναι πολλές και οι δημόσιοι πόροι πάντοτε περιορισμένοι, τα πανεπιστήμια και τα ερευνητικά κέντρα μπορούν να αναζητήσουν εναλλακτικούς πόρους ή να διαθέσουν ιδίους πόρους στον βαθμό βεβαίως που μπορούν. Ένα σημαντικό κίνητρο θα ήταν να συμπεριληφθούν δείκτες ισότητας των φύλων μεταξύ των κριτηρίων αξιολόγησης και πιστοποίησης των ελληνικών ΑΕΙ και των ερευνητικών κέντρων.\nΑξιοποιώντας το εξειδικευμένο ανθρώπινο κεφάλαιο έξω από τις παρωπίδες των έμφυλων προκαταλήψεων, θα καταφέρουμε να βελτιώσουμε δραστικά την ποιότητα της επιστημονικής γνώσης που παράγεται και διαχέεται στην κοινωνία.\nΕίμαστε σε μια συγκυρία όπου βγαίνουν στη δημοσιότητα όλο και περισσότερες καταγγελίες γυναικών, για κάθε είδους κακοποίηση, και υπάρχει και μια παράλληλη συζήτηση για το κατά πόσο η παρενόχληση, η βία, είναι και θέματα ισότητας. Είναι;\nH σεξουαλική παρενόχληση, ο βιασμός, η ενδοοικογενειακή βία, είναι βαθιά εξουσιαστικές συμπεριφορές που εξ αντικειμένου διαιωνίζουν τις έμφυλες ανισότητες μέσα από τη βία, τον εκφοβισμό και τον εξευτελισμό. Η βία και η παρενόχληση μπορεί να ασκούνται και από γυναίκες, κατά κανόνα όμως προέρχονται από άντρες. Η σεξουαλική παρενόχληση στοχεύει σε νεότερες γυναίκες, συχνά υψηλού μορφωτικού και επαγγελματικού επιπέδου.\nΗ ενσωμάτωση της διάστασης του φύλου στην εσωτερική λειτουργία των ΑΕΙ και των οργανισμών επιστημονικής έρευνας αποτελεί ένα αίτημα κοινωνικής δικαιοσύνης και σεβασμού της αρχής της ισότητας και των μη διακρίσεων;\nΑσφαλώς και υπηρετεί την κοινωνική δικαιοσύνη και τον σεβασμό της ισότητας. Υπάρχουν όμως και άλλοι λόγοι για τους οποίους τα πανεπιστήμια και τα ερευνητικά ιδρύματα οφείλουν να λαμβάνουν υπόψη και να καταπολεμούν τις έμφυλες ανισοτήτες. Πλήθος ερευνών δείχνει ότι οργανισμοί και ερευνητικές ομάδες που αξιοποιούν και αναδεικνύουν επιστημονικό δυναμικό ανεξαρτήτως φύλου, φυλετικών ή εθνικών διαφορών, παράγουν περισσότερη καινοτομία και καλύτερη επιστημονική έρευνα. Αξιοποιώντας το εξειδικευμένο ανθρώπινο κεφάλαιο έξω από τις παρωπίδες των έμφυλων προκαταλήψεων, θα καταφέρουμε να βελτιώσουμε δραστικά την ποιότητα της επιστημονικής γνώσης που παράγεται και διαχέεται στην κοινωνία.


NEWS-AGENCY πρακτορείο ειδήσεων: ΟΙ ΕΛΛΗΝΕΣ ΕΦΙΑΛΤΕΣ....\nπροστατεύουν την Ελλάδα ως την πηγή του πολιτισμού, των επιστημών, των τεχνών, της φιλοσοφίας από την οποία τα διδάχτηκαν όλα, ως άλλοι βάρβαροι, συντόνισαν τις προσπάθειές τους σε έναν και μοναδικό σκοπό: να εξοντώσουν τον Ελληνισμό, να αφανίσουν το ελληνικό έθνος. Για το σκοπό τους αυτό χρησιμοποιούν τους ντόπιους, πρόθυμους υπηρέτες τους. Γιώργος Παπανδρέου, Παπαδήμος, Σαμαράς, Βενιζέλος, Τσίπρας, Καμμένος και τα εξαπτέρυγά τους (βουλευτές) είναι οι σύγχρονοι Εφιάλτες που άνοιξαν την κερκόπορτα για τον αφανισμό των Ελλήνων.\nΘα αντισταθείτε ωρέ συνέλληνες στο όνομα των προγόνων μας και των παιδιών μας; Ή θα παραμείνουμε ραγιάδες βλέποντας το τέλος της φυλής μας;\nΑΡΘΡΟ από ΑΝΕΞΑΡΤΗΤΟΣ ΠΑΡΑΤΗΡΗΤΗΣ


Λουτσέσκου: «Στόχος μας η πρώτη θέση» - internetakias\nΤην νίκη ώστε ο ΠΑΟΚ να είναι δυνατά στο παιχνίδι της πρώτης θέσης του ομίλου του, θέλει ο Ραζβάν Λουτσέσκου.\nΟ τεχνικός του δικεφάλου τόνισε πως θέλει η ομάδα του να προχωρήσει στην Ευρώπη και έθεσε ως βασική προτεραιότητα την νίκη στο παιχνίδι της Πέμπτης κόντρα στην Σλόβαν Μπρατισλάβας.\n«Ο στόχος μας είναι να προκριθούμε παίρνοντας την πρώτη θέση. Είναι ευκαιρία να βρεθούμε στους 16 της διοργάνωσης», τόνισε μεταξύ άλλων ο Λουτσέσκου.\nΣε ότι αφορά τα αγωνιστικά ζητήματα, ο Βιερίνια θα βρίσκεται τελικά στην αποστολή κανονικά. Να θυμίσουμε ότι η αναμέτρηση ΠΑΟΚ-Σλόβαν Μπρατισλάβας θα διεξαχθεί την Πέμπτη στις 22.00 στο γήπεδο της Τούμπας.


Ασκήσεις ισορροπίας από τη Μάντη Περσάκη! Για να γυμνάσεις για όλο σου το σώμα... - Tlife.gr\n11.12.2012 | 11:40\nΑσκήσεις ισορροπίας από τη Μάντη Περσάκη! Για να γυμνάσεις για όλο σου το σώμα...\n- Ένα μυστικό είναι το πόδι που ακουμπά στο έδαφος να είναι ενεργό, γιατί είναι αυτό που σου παρέχει ισορροπία. Όλο το σώμα είναι ενεργό, χωρίς αυτό να σημαίνει πως σφίγγεσαι έντονα, γιατί έτσι θα χάσεις αμέσως την ισορροπία σου.\n- Φαντάσου το σώμα σου σαν μια ζυγαριά, που σε κάθε κίνηση πρέπει να φέρεις τα μέρη του σώματος στην κατάλληλη θέση για να... έρθει σε απόλυτη ισορροπίας.\n- Εκτέλεσε κάθε άσκηση 8 φορές! Προσπάθησε να μείνεις για μερικά δευτερόλεπτα (μέτρησε από μέσα σου αργά ως το 10) στην τελική θέση και προχώρησε στην επόμενη άσκηση.\n- Επανάλαβε όλο το σετ δύο ακόμη φορές. Μην ξεχνάς να επιστρέφεις στο πρόγραμμα ισορροπίας το λιγότερο 3 φορές την εβδομάδα. Σύντομα θα αντιληφθείς ότι οι αρθρώσεις σε πονούν λιγότερο και αισθάνεσαι πιο δυνατή να κάνεις .


Φάσκελο: Σταύρος Θεοδωράκης: Φοβίσαμε όλους αυτούς που τόσα χρόνια μας φοβίζουν\nΣταύρος Θεοδωράκης: Φοβίσαμε όλους αυτούς που τόσα χρόνια μας φοβίζουν\nΠαράλληλα πραγματοποίησε και την... πρώτη του προεκλογική ομιλία στα Χανιά, στην οποία τόνισε πως «Είναι μεγάλη η γοητεία να ξεκινάς από το μηδέν».\n“Πριν 50 χρόνια ο πατέρας μου και η μάνα μου έφυγαν για την Αθήνα. Ήταν η εποχή που στα χωριά δεν είχε ακόμη φως. Φτιάξανε μικρές Κρήτες. Στην Αγία Βαρβάρα, στην Καλλιθέα, στον Πειραιά, στο Μενίδι.\nΕπιστρέφω στην Κρήτη, επιστρέφω στον τόπο που γεννήθηκα για να ξεκινήσω από εδώ την προσπάθεια να φτιάξουμε μία όμορφη πατρίδα.\nΚάποιοι προσπαθούν να με φοβίσουν αυτές τις μέρες: που μπλέκεις, με ποιους πας να τα βάλεις, αυτός ο τόπος δεν αλλάζει, υπάρχουν συμφέροντα, και την ανάσα σου θα παρακολουθούν κι αν ανασαίνεις λάθος, θα σε καταγγέλλουν.\nΛοιπόν, οι κουζουλοί κρητικοί δεν φοβούνται και είναι μεγάλη η γοητεία να ξεκινάς από το μηδέν. Ο Καζαντζάκης έλεγε: Φτάσε όπου δεν μπορείς! Βγήκαν κάποιοι πολιτικοί και είπαν «καλό παιδί ο Θεοδωράκης» – «καλός δημοσιογράφος» αλλά που πάει χωρίς πρόγραμμα.\nΝαι,εμείς δεν έχουμε και δεν θα έχουμε έναν τόμο με γαλάζιες – πράσινες ή ροζ υποσχέσεις. Δεν έχουμε να θρέψουμε κανέναν κομματικό μηχανισμό, καμία συντεχνία – κανένα συμφέρον. Και έχουμε μια πρόταση για τα κόμματα: Να σκίσουνε τα προγράμματα τους, να σκίσουν τις ψεύτικες υποσχέσεις, αυτά που τους γράφουν οι διαφημιστές πριν τις εκλογές για να τις καταπατήσουν αμέσως μετά τις εκλογές. Να φτιάξουμε ένα εθνικό σχέδιο δράσης. Να πάρουμε τα 20 προβλήματα και να δώσουμε τις 20 λύσεις.\nΠοιες λύσεις; Τις αριστερές λύσεις ή τις δεξιές λύσεις; Όταν φώναξαν τον Βενιζέλο να αφήσει την Κρητική Πολιτεία και να αναλάβει την Πρωθυπουργία της Ελλάδας, ως τι τον φώναξαν; Ως δεξιό ή ως αριστερό; Η χώρα ήταν βουτηγμένη στα χρέη και την ανυποληψία. Την ανόρθωσε.\nΣήμερα βέβαια δεν υπάρχει Ελευθέριος Βενιζέλος. Υπάρχουν, όμως, πολύ μικροί Λευτέρηδες, επαναστάτες και ρεαλιστές, που θα αναμετρηθούν με τα προβλήματα και όχι ο ένας με τον άλλον.\nΑυτό ήρθε να κάνει ΤΟ ΠΟΤΑΜΙ να ενώσει τους Έλληνες και να τους οδηγήσει , όλοι μαζί να οδηγηθούμε – σε λύσεις. Και εδώ αρχίζουν τα ερωτήματα. Με την Ευρώπη ή έξω από την Ευρώπη; Ακόμη και αυτοί που είναι έτοιμοι να κυβερνήσουν – έτσι λένε – δεν το έχουν αποφασίσει ακόμα. Οι μισοί είναι με το ευρώ – οι άλλοι μισοί είναι με την δραχμή. Η απόλυτη παράνοια. Ορισμένοι μάλιστα από αυτούς προτιμούν τον Μαδούρο της Βενεζουέλας – για εταίρο και σύμμαχο.\nΒέβαια αυτά δεν τολμάνε να τα πούνε στην Κρήτη. Το 80% των προϊόντων της Κρήτης πάει στην Ευρώπη. Τέλος λοιπόν με τους λαϊκιστές που καλλιεργούν συνεχώς ένα αντιευρωπαϊκό κλίμα χωρίς να λένε, όμως, με ποιους θα πάμε. Ο δρόμος περνάει από την Ευρώπη! Αυτή είναι η οικογένεια μας. Βέβαια, αυτή η οικογένεια έχει και μερικούς στριμμένους θείους, αλλά αυτός δεν είναι λόγος για να αποχωρήσουμε, είναι λόγος για να τους αλλάξουμε μυαλά.\nΝα γεφυρώσουμε το χάσμα βορρά Νότου. Να ενισχύσουμε την καινοτομία των νέων. Να ενισχύσουμε τους παραγωγούς.\n«Να μας πει αν είναι με τη Μέρκελ», κραύγαζε ένας σχολιαστής σε ένα ραδιόφωνο. Από αυτούς που καθημερινά θέτουν ερωτήματα μόνο προς ΤΟ ΠΟΤΑΜΙ.\nΟύτε με τον Μαδούρο, ούτε με τη Μέρκελ! Με την Ελλάδα είμαι. Με μια Ελλάδα που βαρέθηκε να προχωράει κούτσα – κούτσα. Μια Ελλάδα που θέλει να κόψει από τις κονταρίδες για να βγει μπροστά Μια Ελλάδα των λύσεων και όχι των χαρακωμάτων.\nΥπάρχουν βέβαια και οι κυβερνητικοί. Μας λένε ότι αν θέλουμε Ευρώπη μόνον αυτός ο δρόμος υπάρχει, σφίξτε το ζωνάρι και πληρώστε τους φόρους. Όχι, υπάρχει και άλλος δρόμος , να μειώσουμε την γραφειοκρατία των υπουργείων τη μεγαλύτερη της Ευρώπης, να πάψουμε να ενισχύουμε τις χρεωκοπημένες δομές. Να μετατοπίσουμε το βάρος σε αυτούς που δουλεύουν σε αυτούς που παράγουν. Ποια είναι η λύση για την Ελλάδα, ρωτούν κάποιοι. Είναι πολύ απλή.\nΝα ακολουθήσουμε την πορεία της Κρήτης! Η Κρήτη ακόμα και τώρα στην κρίση, παράγει διπλάσια προϊόντα από όσα εισάγει. Αυτή είναι η λύση – το δυνάμωμα της παραγωγής!\nΗ Κρήτη το 2012 εισήγαγε προϊόντα αξίας 260 εκατομμυρίων και εξήγαγε προϊόντα αξίας 410 εκατομμυρίων. Βέβαια εδώ υπάρχει ένα πρόβλημα. Η Κρήτη παράγει το 15-17% του ΑΕΠ της χώρας, ενώ παίρνει το 4% του προγράμματος δημοσίων επενδύσεων. Αν πάει κανείς στο Ελαφονήσι, θα το καταλάβει. Ή μπείτε στο δρόμο προς το Ρέθυμνο. Παράγουμε λοιπόν, το 15, μας δίνουν το 5! Θα μου πείτε ότι υπάρχουν άλλες περιοχές πολύ φτωχότερες που πρέπει να ενισχυθούν. Συμφωνώ. Πόσοι από σας θα βάζανε στοίχημα ότι τα λεφτά μας πηγαίνουνε στη φτωχή Ήπειρο, στην ακριτική Θράκη ή στα απομονωμένα νησιά; Και δεν τρώγονται από την γραφειοκρατία και το κομματικό σύστημα των Αθηνών; Τους ημετέρους; Βέβαια, η ανάπτυξη και η ομορφιά της Κρήτη είναι θέμα δικό μας. Εμείς πρέπει να ομορφύνουμε και άλλο τον τόπο μας, να γκρεμίσουμε μόνοι μας τις ασχήμιες, όλα αυτά τα περιττά που φορτώσαμε στο περιβάλλον, τα χρόνια του νεοπλουτισμού, να βρούμε λύσεις για τα σκουπίδια μας.\nΘα πρέπει πάντα να σκεφτόμαστε ένα πράγμα, αυτός ο τόπος δεν μας ανήκει, ανήκει στα παιδιά μας. Αν το σκεφτόμαστε αυτό, τότε ξέρουμε τι πρέπει να κάνουμε.\nΚαι εδώ υπάρχει ένα μεγάλο ερωτηματικό. Το χημικό οπλοστάσιο της Συρίας έπρεπε να καταστραφεί στην Μεσόγειο; Μια κλειστή θάλασσα που ανανεώνεται κάθε 80 χρόνια; Η εν πλω καταστροφή του χημικού οπλοστασίου της Συρίας είναι μια επικίνδυνη επιλογή. Και η κυβέρνηση σε συνεργασία με άλλες μεσογειακές χώρες όφειλε να την είχε αποτρέψει. Ένα ατύχημα – μια λάθος κίνηση –θα κάνει ανεπανόρθωτη ζημιά στη Μεσόγειο. Σημαντικοί επιστήμονες της Κρήτης ζήτησαν να είναι παρόντες στην καταστροφή του οπλοστασίου. Να κινδυνεύσουν, αλλά να βεβαιωθούν ότι όλα θα γίνουν σωστά. Το ίδιο ζήτησαν και επιστήμονες από τη Μάλτα και την Ιταλία. Ούτε αυτό δεν κατάφερε να επιβάλει η ελληνική κυβέρνηση. Η καταστροφή του οπλοστασίου της Συρίας θα γίνει χωρίς να ξέρουμε τι ακριβώς θα γίνει.\nΕίναι μεγάλη η αξία της θάλασσας μας, είναι μεγάλη η αξία της κρητικής γης και δεν το λέω μόνο στους ξένους το λέω και σε εμάς που μερικές φορές το ξεχνάμε.\nΠρέπει να πάψουμε να πουλάμε χύμα το λάδι μας. Πρέπει να δυναμώσουμε την αξία του και το όνομα του, να κάνουμε μια καμπάνια φήμης και να κάνουμε το κρητικό λάδι – το ελληνικό λάδι ακόμη πιο πολύτιμο. Μερικοί το έχουν καταφέρει. Έχουν φτιάξει νέους συνεταιρισμούς, έχουν καινοτομήσει. Πάντρεψαν την παράδοση με την καινοτομία – δεν επαναπαύτηκαν –και τώρα ανταμείβονται.\nΠρέπει στα πανεπιστήμια να έχουμε σχολές για την ελιά – για το λάδι, να βάλουμε μάθημα στα Λύκεια για τα προϊόντα μας. Η Γαλλία έχει ειδική πανεπιστημιακή σχολή για το λάδι και εμείς δεν έχουμε ούτε ένα μάθημα. Η μεσογειακή κρητική διατροφή να γίνει στα χείλη του Ευρωπαίου, συνώνυμο της υγείας και της ευεξίας.\nΤο μεγάλο στοίχημα για τον τουρισμό, είναι να ενισχύσουμε στη Κρήτη και τον χειμερινό τουρισμό. Ο καιρός είναι σύμμαχος μας. Για να τα κάνουμε όλα αυτά όμως πρέπει να παραμερίσουμε τους συντηρητικούς, τους φοβισμένους, τους βολεμένους.\nΈχουμε ζωή 20 μέρες και είδατε πως έχουν αλλάξει όλα. Τα κόμματα αναζητούν ξαφνικά ανθρώπους από την κοινωνία για τα ψηφοδέλτια τους. Εκεί που είχαν πει ότι θα βάλουν τα στελέχη τους – τώρα λένε θα βάλουν προσωπικότητες – θα βάλουν καθημερινούς ανθρώπους. Ακόμη και αυτοί που δεν μας ψηφίζουν πρέπει να το παραδεχτούν.\nΑλλάξαμε τους όρους του παιγνιδιού. Φοβίσαμε όλους αυτούς που τόσα χρόνια μας φοβίζουν.\nΒλέπετε καθημερινά στα παράθυρα τους εκπροσώπους των παλιών κομμάτων να δίνουν τα χέρια και να πολεμούν ΤΟ ΠΟΤΑΜΙ. Χάνουν την εξουσία από κάποιον που δεν ελέγχουν.Από κάποιον που είναι αποφασισμένος να στηριχθεί μόνο σε εθελοντές και όχι σε συμφέροντα και μηχανισμούς. Λίγα λεφτά από τους πολλούς και καθόλου λεφτά από τους λίγους – είναι το σύνθημα μας σε αυτή την προεκλογική καμπάνια.\nΕίμαστε αποφασισμένοι να συγκρουστούμε με το παλιό και να σπρώξουμε μπροστά νέους ανθρώπους. Νέα μυαλά στη θέση των σκουριασμένων εγκεφάλων. Η χώρα είναι γεμάτη από ανθρώπους δημιουργούς– αυτούς θέλουμε και αυτούς καλούμε να ενισχύσουν Το Ποτάμι.\nΤο Ποτάμι ξεκίνησε και θα τα αλλάξει όλα. Βαρεθήκαμε να επιλέγουμε ανάμεσα σε δύο λάθη. Θα αλλάξουμε την Ελλάδα και θα την αλλάξουμε τώρα”.


Πολύνεκρο αεροπορικό δυστύχημα στο διεθνές αεροδρόμιο Barajas της Μαδρίτης (στον τερματικό σταθμό 4). Όπως έγινε γνωστό από τη διαχειρίστρια εταιρεία του αεροδρομίου, Aena, αεροσκάφος της ισπανικής εταιρείας Spanair, πτήση JK5022, με 172 επιβάτες και προορισμό τις Κανάριες Νήσους πήρε φωτιά κατά τη διάρκεια της απογείωσής του, στις 14:45 τοπική ώρα, 15:45 ώρα Ελλάδας.\nΣύμφωνα με την Elpais, προς το παρόν υπάρχουν τουλάχιστον 153 νεκροί. Οι διασωθέντες της καταστροφής είναι 19 από τους οποίους κάποιοι είναι σοβαρά τραυματίες.\nΔείτε σε ζωντανή μετάδοση τις ανταποκρίσεις από το CNN+\nΗ Spanair έχει ανακοινώσει τη λίστα των επιβατών της μοιραίας πτήσης, στην οποία υπάρχει και ένα ελληνικό όνομα: STEFANIDES/ANNA MAIJ. Από τους 172 οι 10 ήταν το πλήρωμα του αεροσκάφους. Η πτήση είχε κοινό κωδικό με την Lufthansa LH 255 από την οποία υπήρχαν 7 επιβάτες.\nΠρόκειται για το χειρότερο αεροπορικό δυστύχημα στην Ισπανία τα τελευταία 30 χρόνια. Το αεροπλάνο ήταν ένα MD-82 της McDonell Douglas και τελευταία φορά είχε περάσει για έλεγχο στις 24 Ιανουαρίου 2008.


78 Χρόνια πολλά ευχές για την πιο γλυκιά ανιψιά του κόσμου - Ψυχαγωγία\n78 Χρόνια πολλά ευχές για την πιο γλυκιά ανιψιά του κόσμου\nΠοιος λέει ότι πρέπει να έχετε δικά σας παιδιά για να ξέρετε πώς είναι να μεγαλώσετε; Το να έχεις ανιψιά ή ανιψιό είναι πιθανώς εξίσου καλό, αν όχι καλύτερο.\nΟι ανιψιές, για παράδειγμα, είναι τα πιο γλυκά, πιο αξιολάτρευτα όντα που θα έχετε ποτέ τη χαρά να μαζέψετε στην αγκαλιά σας. Θα σας γοητεύσουν με τις κωμωδίες τους, θα σας κάνουν να γελάσετε με την αδεξιότητά τους και να κλέψουν την καρδιά σας με το αθώο χαμόγελό τους.\nΩς ένας από τους πρώτους ενήλικες που θα είναι κοντά στο να μεγαλώσει, είναι δική σας δουλειά για τα επόμενα χρόνια να είστε ένα θετικό πρότυπο στα μάτια τους.\nΤι εννοείς για την ανιψιά σου\nΠράγματα που θα σας διδάξουν οι ανιψιές σας\nΤρόποι για να χαιρετίσετε την ανιψιά σας στα γενέθλιά της\nΑγγίζοντας τις ευχές γενεθλίων για τις αγαπημένες σας ανιψίδες\nΓλυκά χαρούμενα γενέθλια μηνύματα για τις ανιψιές\nΕμπνευσμένες ευχές γενεθλίων για μια ανιψιά\nΤο να είσαι θεία ή θείος δεν είναι εύκολο - αλλά είναι επίσης μια από τις πιο μοναδικές σχέσεις που θα αναπτύξεις ποτέ. Τεχνικά, δεν είστε γονέας, αλλά μπορείτε να είστε συμπληρωματικός γονέας όποτε προκύψει ανάγκη.\nΣε αντίθεση με τα αδέλφια που έχουν την ίδια ηλικία με τις ανιψιά σας, είστε μεγαλύτεροι, ώστε να μπορείτε να παρέχετε πιο σταθερές συμβουλές και καθοδήγηση. Μπορείτε επίσης να ελαφρύνετε το φορτίο του αδελφού σας προσφέροντας να παρακολουθήσετε την ρεσιτάλ τους, να τους πάρετε στην παιδική χαρά ή να τους αγοράσετε βιβλία. Στα μάτια των παιδιών, είστε σαν μια φιγούρα μπαμπά / μαμά - εκτός από πιο δροσερό.\nΚαθώς οι ανιψίδες σας μεγαλώνουν, σίγουρα θα εκτιμήσουν μια θεία ή θείο που έχει πάντα την πλάτη τους. Σίγουρα, έχουν φίλους τη δική τους ηλικία. Αλλά καθώς οι άνθρωποι γερνούν, μπορούν επίσης να μεγαλώσουν. Οι φίλοι μπορούν να αλλάξουν: μετακινούνται σε νέες πόλεις, συναντούν άλλους φίλους και ξεχνούν αυτές που άφησαν στο σπίτι τους.\nΕσύ ως μεγαλύτερος ενήλικος φίλος Ωστόσο, θα τους υποστηρίξει παρά την απόσταση ή τις προτεραιότητες. Όποτε αισθάνονται μόνοι τους σε ένα νέο μέρος, ξέρουν ότι μπορούν πάντα να μείνουν μαζί σας. Και αν αποτύχει αυτή η πρώτη συνέντευξη εργασίας, η δροσερή θεία ή ο θείος τους θα είναι εκεί για να τους πάρουν και να τους ενθουσιάσουν ξανά.\nΑν θέλετε να δημιουργήσετε έναν ισχυρό, ερωτικό δεσμό με τις ανιψιά σας, θα χρειαστούν περισσότερες από μηνιαίες επισκέψεις. Θα πρέπει να είστε εκεί για αυτούς, ακόμη και κατά τις καθημερινές, ασήμαντες στιγμές.\nΕάν είχατε ποτέ τις δικές σας ιδέες για το πώς να μεγαλώσετε παιδιά, η φροντίδα των ανιψιών σας πιθανότατα θα αποκαλύψει κάθε θεωρία που έχετε κάνει ποτέ. Θα δοκιμάσουν την υπομονή σας, τις γνώσεις σας, καθώς και την αγάπη σας. Αλλά ακόμη και μετά από μια κουραστική μέρα, τα ήρεμα πρόσωπα τους είναι αρκετά για να σας κάνουν να νιώσετε ικανοποιημένοι και χαρούμενοι.\nΚαθώς τους φροντίζετε, θα καταλάβετε πώς ήταν να ανησυχούν οι γονείς σας για εσάς. Διότι τώρα, ανησυχείτε για αυτούς τους μικρούς αγγέλους καθημερινά της ζωής σας. Ακόμα κι αν δεν είναι δικοί σας, θέλετε να είναι ασφαλείς, ζεστοί και αγαπημένοι όλη την ώρα.\nΤίποτα δεν θα νικήσει την αίσθηση του να βλέπεις τις ανιψίδες σου να ανθίζουν σε ενήλικες γεμάτους, ευγενικούς και στοργικούς. Θα γιορτάσετε τα ορόσημά τους σαν να ήταν οι μεγαλύτερες διακοπές στην πολιτεία. Και φυσικά, θα τους αγαπάτε περισσότερο με κάθε μέρα που περνά.\nΛένε ότι ευγενικές λέξεις μπορούν να σας κρατήσουν ζεστούς το χειμώνα. Σε αυτήν την περίπτωση, αυτοί οι ειλικρινείς χαιρετισμοί γενεθλίων θα ζεσταίνουν την καρδιά της αγαπημένης ανιψιάς σας στην ειδική περίσταση. Γράψτε την σήμερα!\nΩς θεία σου, έχω το καθήκον να σε εύχομαι ως το πρώτο άτομο στην πιο ξεχωριστή μέρα σου. Σας εύχομαι τα καλύτερα γενέθλια.\nΣε αγαπω γλυκια μου. Αυτό δεν συμβαίνει επειδή είσαι ανιψιά, γιατί είσαι τόσο υπέροχος άνθρωπος που πραγματικά αξίζει το μεγαλύτερο ποσό αγάπης από κανέναν. Έχετε μια υπέροχη γιορτή.\nΠροσπάθησα το Google να βρει την τέλεια επιθυμία για εσάς την ξεχωριστή ημέρα σας. Αλλά πιστέψτε με, τίποτα δεν τράβηξε την προσοχή μου. Έτσι, αποφάσισα να σας στείλω αυτό το χαιρετισμό - «Να είσαι πάντα ευτυχισμένος».\nΟι γονείς σου με επέτρεψαν να σου επιτρέψω να κάνεις τα πράγματα που δεν σου έχουν επιτρέψει ακόμα. Σας εύχομαι τα καλύτερα γενέθλια.\nΚαθώς είσαι η γλυκιά μου ανιψιά, οπότε επιτρέπεται επίσημα να ζητήσω μια υπέροχη απόλαυση γενεθλίων από εσάς. Κάντε ένα πανέμορφο πάρτι γενεθλίων.\nΟ όρος 'Awesome Aunt' παραμένει ατελής αν δεν υπάρχει 'Wonderful Niece' σαν εσένα. Πόσο τέλεια είμαστε. Χαρούμενα γενέθλια.\nΝόμιζα ότι είχα πολλά, αλλά όταν γεννηθήκατε, για πρώτη φορά ένιωσα ότι πραγματικά δεν είχα τίποτα να ισχυριστώ ως δική μου. Είστε το πιο πολύτιμο πράγμα στη ζωή μου.\nΣήμερα είναι η ημέρα των γενεθλίων σου, ανιψιά σου και το ξέρεις ότι για μένα είσαι σαν να είσαι άλλη κόρη. Δεν μπορώ να βρω τις ακριβείς λέξεις ή οποιονδήποτε άλλο τρόπο για να εκφράσω με ακρίβεια την αγάπη που νιώθω για σένα. Απολαύστε ό, τι έχουν ετοιμάσει για εσάς, αφού το αξίζετε. Συγχαρητήρια!\nΣ 'αγαπώ, κόρη μου, αλλά ευτυχώς, δεν είμαι η μητέρα σου. Επομένως, μπορώ να σας δώσω όλες τις ιδιοτροπίες που θέλω. Συγχαρητήρια!\nΛέω αυτά τα συγχαρητήρια για την ημέρα των γενεθλίων σας. Θα ήθελα να ξέρετε πόσο σημαντικό είστε για μένα, πώς μπορείτε να κολυμπήσετε με το φως σας οπουδήποτε κι αν πάτε και πώς βοηθάτε τους άλλους, ακόμη και αν δεν τους γνωρίζετε. Χρόνια πολλά, ανιψιά!\nΑναγνωρίζω ότι δεν ήξερα την πραγματική έννοια της λέξης θεία μέχρι που ήρθες στον κόσμο. Τότε άρχισες να με καλείς και ήξερα γιατί ήταν τόσο ξεχωριστό. Συγχαρητήρια, ανιψιά!\nΈχω προτείνει να σας γράψω την πιο εξαιρετική επιστολή απ 'όλα. Σκοπεύω να κάνω τα γενέθλιά σας χαρούμενα και να σας ζητήσω να τα απολαύσετε όσο μπορείτε. Είσαι τόσο επιμονή που δεν υπάρχει αναμφίβολα τίποτα που δεν μπορείς να πάρεις. Σ 'αγαπώ τόσο πολύ, ανιψιά μου!\nΕίστε ένας άγγελος που έκανε τη ζωή μου πιο πολύχρωμη και καταπληκτική. Δεν θα μπορούσε να είναι καλύτερο από αυτό. Κάντε ένα πανέμορφο πάρτι γενεθλίων.\nΔεν πίστευα ότι η μικρή μου αδερφή θα μπορούσε να κάνει τίποτα σπουδαίο στη ζωή της έως ότου σας γέννησε, αγαπημένη μου ανιψιά. Υπέροχα γενέθλια!\nΠραγματικά δεν με νοιάζει τίποτα όταν πρόκειται για την ευτυχία σας. Δεν έχει σημασία να είμαι η τέλεια θεία στον κόσμο, θέλω μόνο να είμαι η καλύτερη θεία της ανιψιάς μου. Χαρούμενα γενέθλια.\nΕσείς και εγώ, το ανιψιό δίδυμο είναι το τέλειο ζευγάρι κόρης-μητέρας. Σου ευχομαι χρονια πολλα.\nΘα ήθελα τα όνειρά σας να μην εξαφανιστούν ποτέ από τη ζωή σας και να τα εκπληρώσετε ένα προς ένα για να σας κάνει πιο ευτυχισμένη όμορφη ανιψιά. Ελπίζω ότι σε αυτήν την όμορφη μέρα, θα έχετε ένα υπέροχο χαμόγελο και θα το απολαύσετε στο έπακρο. Χρόνια πολλά, ανιψιά.\nΧρόνια πολλά στην πιο αξιολάτρευτη ανιψιά του κόσμου! Ελπίζω ότι η μεγάλη σας μέρα είναι γεμάτη με πάρα πολλές χαρούμενες στιγμές για να μετρήσετε και ότι θα λάβετε ό, τι θέλετε. Αξίζετε να έχετε κάθε ευτυχία στη ζωή.\nΑνιψιά, εσύ και εγώ είμαστε σαν ντόνατς με τυρί κρέμα: φτιάχνουμε τον καλύτερο συνδυασμό! Είθε η ειδική σας μέρα να γεμίσει με πολλούς γλυκούς ανθρώπους και ακόμη και πιο γλυκές λιχουδιές. Χρόνια πολλά Ανιψιά!\nΓια τα γενέθλιά σας νόμιζα ότι πρέπει να κάνουμε κάτι που και οι δύο αγαπάμε να κάνουμε, ενοχλώντας το χάος των γονιών σας! Χρόνια πολλά στον αξιολάτρευτο σύντροφό μου στο έγκλημα.\nΔεν είμαι σίγουρος πώς συνέβη, αλλά καταφέρατε να παγιδεύσετε την καρδιά μου με τους χαριτωμένους και αξιολάτρευτους τρόπους σας. Ελπίζω τα γενέθλιά σας να είναι ακόμη και μισά ευχάριστα από εσάς.\nΤις συννεφιασμένες μέρες μου στη ζωή, είσαι ένα όμορφο ουράνιο τόξο. Σας ευχαριστώ που φέρατε πάντα φως, γέλιο και αγάπη στη ζωή μου. Μπορεί το έτος σας να είναι γεμάτο θαυμάσιες στιγμές.\nΑνιψιά, θέλω να πάρω αυτήν την ημέρα για να σας πω πόσο ευγνώμων είμαι που γεννηθήκατε. Χωρίς εσένα, η ζωή μου θα ήταν τόσο κενή. Είμαι τόσο τυχερή που έχω μια τόσο τολμηρή, εκπληκτική και αγαπημένη ανιψιά σαν εσένα. Χαρούμενα γενέθλια!\nΘέλω να αφιερώσετε λίγο χρόνο για να κοιτάξετε στον καθρέφτη, ώστε να μπορείτε να γνωρίζετε πώς είναι η τελειότητα. Πρέπει να είναι δύσκολο να αποδείξεις ότι οι άνθρωποι μπορούν πράγματι να είναι τέλειοι, αλλά το κάνεις να φαίνεται τόσο εύκολο. Ελπίζω ότι η ξεχωριστή σας μέρα ζει μέχρι το πόσο τέλεια είστε.\nΑνιψιά, έχεις ένα καταπληκτικό ταλέντο: ξέρεις πάντα πώς να φέρεις ένα χαμόγελο στα πρόσωπα των ανθρώπων. Σας ευχαριστούμε που είστε τόσο καταπληκτικό άτομο, κόρη και ανιψιά!\nΕλπίζω ότι για τη μεγάλη σας μέρα θα έχετε ό, τι θα μπορούσατε ποτέ να ευχηθείτε. Σας έφερα σοκολάτα, καραμέλα και κέικ, αλλά ακόμα δουλεύω σε αυτό το πόνυ. Έρχεται μια μέρα. Ορκίζομαι!\nΤην ημέρα που γεννηθήκατε, λιώσατε την καρδιά μου. Ποτέ δεν ήξερα ότι μπορούσα να αγαπήσω κάποιον τόσο γρήγορα και εύκολα μέχρι να σε γνωρίσω. Είθε τα γενέθλιά σου να είναι γεμάτα έκπληξη και χαρά όσο με φέρνεις.\nΌποτε είστε κάτω ή αλλιώς αισθάνεστε άσχημα επειδή η μαμά / ο μπαμπάς σας σας έχει στηρίξει ή ακόμα και ο δάσκαλος σας έχει τιμωρήσει για κάτι, μην αισθάνεστε ποτέ ότι είστε μόνοι, η θεία σας είναι πάντα διαθέσιμη για να σας αγκαλιάσει. Χαρούμενα γενέθλια.\nΑν και μπορεί να ακούγεται τρελό, αλλά είναι αλήθεια ότι χωρίς ανιψιά σαν εσένα, η ζωή μου θα παρέμενε ατελής. Σας εύχομαι χρόνια πολλά από την καρδιά μου.\nΚανείς δεν μπορεί να μετρήσει την αγάπη μου για σένα και δεν είναι καν δυνατή για το Google ή τη Wikipedia. Υπέροχα γενέθλια.\nΗ ζωή μου μου έδωσε ένα τέλειο δώρο που πάντα ονειρευόμουν, ανιψιά σαν εσένα. Πάρτε αυτό το υπέροχο κέικ και απολαύστε τη μέρα.\nΟ χρόνος περνάει! Φαίνεται ότι ήταν χθες όταν σας είδα να γεννηθήκατε σε αυτό το νοσοκομείο και σήμερα έχετε ήδη γίνει γυναίκα. Ωστόσο, για μένα, είσαι ακόμα το ίδιο κορίτσι από αυτό το νοσοκομείο. Θέλω να σας ευχηθώ μια νέα χρονιά γεμάτη χαρά και ελπίδα. Θα δείτε πώς όλα τα τρομερά καταλήγουν να μένουν πίσω. Τίποτα δεν σας εμποδίζει να κοιμηθείτε και να ξυπνήσετε με ένα χαμόγελο στο στόμα σας. Συγχαρητήρια!\nΛυπάμαι πολύ που δεν μπορώ να είμαι δίπλα σου σε μια τόσο σημαντική μέρα για σένα. Επομένως, σας στέλνω τις καλύτερες ευλογίες μου για να σας βοηθήσω να επιτύχετε τους στόχους σας, και ότι αυτή η νέα χρονιά είναι γεμάτη χαρές και συγχαρητήρια που σας επιτρέπουν να απολαύσετε όπως ποτέ άλλοτε στη ζωή σας. Συγχαρητήρια!\nΕλπίζω να περάσετε υπέροχα στα γενέθλιά σας με τους ανθρώπους που σας αγαπούν περισσότερο και ότι κάθε μέρα που δεν έχει έρθει ποτέ είναι γεμάτη με καλές ενέργειες και μεγάλη ευημερία. Σε αγαπάμε! Θείοι σου.\nΟ χρόνος περνά και είσαι ακόμα το γλυκό κορίτσι που με ώθησε στην αγκαλιά μου μια μέρα όπως σήμερα, πριν από αρκετά χρόνια. Τι ευτυχία να βλέπεις ότι διατηρεί αυτό το όμορφο πνεύμα και ότι κανείς δεν μπορεί να κλέψει τη χαρά σου. Χρόνια πολλά ανιψιά! Είστε ένα πραγματικά ξεχωριστό ον.\nΧρόνια πολλά όμορφη ανιψιά! Ονειρευτείτε μεγάλα και ακολουθήστε αυτό που σας κάνει ευτυχισμένους, γεμίστε το στήθος σας, πάρτε την ανάσα σας, απλά θέλετε να το σκεφτείτε ξανά και ξανά. Επειδή η ζωή είναι μία και είναι άχρηστη αν την ξοδέψετε να κάνετε πράγματα που δεν σας κάνουν να χαμογελάτε. σε λατρεύω\nΤο να έχεις ανιψιά σαν εσένα είναι συνώνυμο με το να έχεις πάντα λόγους να χαμογελάς. Λατρεύω τον τρόπο που είσαι και σήμερα, την ειδική σου μέρα, θέλω να σου εύχομαι μια νέα χρονιά μεγάλης ευτυχίας για σένα. Καλό Bday στην ανιψιά μου!\nΕίναι δύσκολο να βρεθούν υπέροχα πράγματα. Αλλά είμαι τόσο τυχερός που βρήκα το μεγαλύτερο πράγμα της ζωής μου χωρίς καμία σκληρή δουλειά. Ευχαριστώ Θεέ που μου έδωσες μια ανιψιά σαν κι εσένα. Καλύτερα γενέθλια.\nΠοτέ μην αισθάνεστε μόνος ή κάτω, γιατί είμαι πάντα κοντά σας εάν είστε ο τέλειος σύντροφος σας όταν είστε μόνος ή να σας αγκαλιάσω όταν είστε κάτω. Χαρούμενα γενέθλια.\nΧρόνια πολλά, ανιψιά! Πόσο περήφανο με κάνει να σας χαιρετώ αυτήν την ημέρα. Είναι ότι ήσουν ο καλύτερος φίλος και σύντροφος των παιδιών μου. Δεν υπερβάλλω να σας πω ότι είστε σαν μια άλλη κόρη.\nΕύχομαι να έχεις μια όμορφη ανιψιά γενεθλίων από την καρδιά μου. Μαζί με όλη την οικογένεια σήμερα, θα γιορτάσουμε τα γενέθλιά σας και θέλουμε να σας δώσουμε τις καλύτερες ευχές σήμερα σε αυτήν την ξεχωριστή ημέρα. Συγχαρητήρια, αγαπητή ανιψιά!\nΟι πιο όμορφες επιθυμίες που θέλω να γράψω είναι αυτές που θέλω να σας εύχομαι μια όμορφη μέρα, αλλά σήμερα θα ήθελα να σας ευχηθώ χρόνια πολλά, αγαπητή μου ανιψιά και να το απολαύσετε με τα αγαπημένα σας πρόσωπα.\nΌτι σε αυτήν την ξεχωριστή μέρα όλες οι επιθυμίες σας γίνονται πραγματικότητα αγαπητή ανιψιά, σήμερα σταματάτε να είστε κορίτσι για να γίνετε μια μικρή γυναίκα, απολαύστε αυτήν την ημέρα πάρα πολύ. Χρόνια πολλά αγαπημένη ανιψιά.\nΜια νέα μέρα ξημερώθηκε, ντυμένη με χαρά, πάρτι και ευτυχία. Σήμερα ο ίδιος ήλιος έχει ανατέλλει πιο έντονα από ποτέ γιατί ήξερα ότι θα ήταν η πιο όμορφη μέρα που θα ζούσα. Σας ευχαριστώ που δώσατε στον κόσμο τόση ευτυχία. Χρόνια πολλά, ανιψιά, είσαι ο καλύτερος σε αυτόν τον κόσμο.\nΑγαπητή ανιψιά, σήμερα είναι η μέρα σου, μόνο η δική σου. Χαρούμενα γενέθλια! Περιβάλλετε τον εαυτό σας με τους φίλους και την οικογένεια που αγαπάτε περισσότερο και χαμογελάστε στη ζωή χωρίς φόβο. Είστε ένας απίστευτος άνθρωπος και αξίζετε να είστε ευτυχισμένοι.\nΣήμερα είναι τα γενέθλια της αγαπητής μου ανιψιάς, που για μένα είναι ουσιαστικά μια ακόμη κόρη. Δεν υπάρχουν ακόμη λόγια ή τραγούδια που να εκφράζουν όλη την αγάπη που νιώθω για σένα. Απολαύστε πάρα πολύ, όμορφα, το αξίζετε. Καλό Bday στην ανιψιά μου!\nΧρόνια πολλά ανιψιά! Φέτος ήταν έντονη. Κερδίσατε εμπειρία και γίνετε ισχυρότεροι. Άρα αξίζει να ζήσεις. Ομολογώ ότι έχω μεγάλο θαυμασμό και υπερηφάνεια για σένα, ανιψιά.\nΤα χρόνια συνεχίζουν να περνούν και με την πάροδο του χρόνου συνεχίζετε να εξελίσσεστε, να γίνετε μια καλύτερη εκδοχή του εαυτού σας, να βελτιώνεστε και να έχετε ό, τι ονειρευτήκατε ποτέ. Είμαι περήφανος που μια γυναίκα τόσο υπέροχη όσο εσύ είναι η ανιψιά μου. Χρόνια πολλά ανιψιά!\nΕύχομαι να έχεις μια όμορφη ανιψιά γενεθλίων της καρδιάς μου. Μαζί με όλη την οικογένεια σήμερα θα γιορτάσουμε τα γενέθλιά σας και θέλουμε να σας δώσουμε τις καλύτερες ευχές σήμερα σε αυτήν την ξεχωριστή ημέρα. Χρόνια πολλά σε μια ειδική ανιψιά!\nΘα ήθελα τα όνειρά σας να μην εξαφανιστούν ποτέ από τη ζωή σας και να τα εκπληρώσετε ένα προς ένα, ώστε να σας κάνουν πιο ευτυχισμένη όμορφη ανιψιά, ελπίζω ότι σε αυτή την όμορφη μέρα θα έχετε ένα υπέροχο χαμόγελο και ότι θα το απολαύσετε στο έπακρο. Χρόνια πολλά ανιψιά.\nΈχοντας την ευτυχία να είμαι θεία μιας γυναίκας τόσο ευγενής και ευγενική όσο εσείς, είναι μια από τις μεγαλύτερες περηφάνιες μου. Σας εύχομαι το καλύτερο για αυτό το επόμενο έτος. Καλό Bday στην ανιψιά μου!\nΑνιψιά, ο θείος σου και ελπίζω ότι σε αυτήν την όμορφη μέρα θα μπορείς να διασκεδάσεις, να γελάσεις, να χορεύεις και να απολαμβάνεις πολλά. Σας αγαπάμε πολύ, Χρόνια πολλά ανιψιά!\nΤο να είσαι θεία δεν είναι τίποτα λιγότερο από τη χαρά της μητρότητας. Ακούγεται τρελό και άγριο. Υπέροχα γενέθλια.\nΗ λέξη «θεία» έγινε πολύ, πολύ ξεχωριστή στη ζωή μου μετά τη γέννησή σας. Έχετε υπέροχα γενέθλια.\nΗ σχέση ανάμεσα σε εσάς και εμένα δεν αφορά τα χαμόγελα και τα γέλια. Είστε τόσο υπέροχη ανιψιά που η καρδιά μου θέλει να πετάξει. Καλύτερα γενέθλια.\nΕίναι υποχρεωτικό να έχουμε μια καταπληκτική ανιψιά για να γίνει η πιο γλυκιά θεία στον κόσμο. Ελπίζω να απολαμβάνετε αυτήν την ημέρα πολύ.\nΜια άλλη χρονιά που εξαφανίζεται, αλλά ξεκινά μια νέα, και αυτή είναι γεμάτη ευκαιρίες και χαρές. Σας εύχομαι τα καλύτερα στον κόσμο και να περάσετε υπέροχα με τα αγαπημένα σας πρόσωπα σε αυτήν την ξεχωριστή ημέρα. Συγχαρητήρια, ανιψιά!\nΦέτος έχετε ζήσει πολλές χαρούμενες εμπειρίες, αλλά αυτό δεν είναι τίποτα σε σύγκριση με αυτό που πρέπει να έρθει. Υπήρξαν επίσης κάποια λυπημένα, αλλά γνωρίζετε πώς να τα ξεπεράσετε. Ξέρω ότι θα ακολουθείτε πάντα το μονοπάτι του καλού. Συγχαρητήρια!\nΚύριε, θέλω να σας ευχηθώ ότι σε αυτήν την ξεχωριστή μέρα μπορείτε να απολαύσετε με μεγάλο τρόπο και ότι όλες οι επιθυμίες σας καταλήγουν να εκπληρωθούν. Λάβετε μια αγκαλιά από τη θεία σας!\nΕκείνη την ημέρα, ο ουρανός είναι ντυμένος με χαρά και ο ήλιος λάμπει με όλο του το μεγαλείο, καθώς είναι η επέτειος ενός οντός που με το φως του φωτίζει τη ζωή μου και αυτή ολόκληρης της οικογένειας. Χρόνια πολλά ανιψιά!\nΣε αυτήν την υπέροχη μέρα, ρωτώ μόνο ένα πράγμα: ότι ο Θεός σου δίνει χίλιους λόγους να χαμογελάσεις και μου επιτρέπει να είμαι δίπλα σου για να παρακολουθήσω την ευτυχία σου. Χρόνια πολλά στην ανιψιά μου! Αξίζετε το καλύτερο.\nΑγαπητή ανιψιά, σήμερα γιορτάζουμε ένα ακόμη έτος ζωής και αυτό με κάνει πολύ χαρούμενο. Από τότε που ήρθες σε αυτόν τον κόσμο, μια άπειρη και ειδική αγάπη για σένα γεννήθηκε στην καρδιά μου, και αυτή η αγάπη, ό, τι κι αν συμβεί, θα είναι αιώνια. Χρόνια πολλά ανιψιά!\nΧρόνια πολλά όμορφη ανιψιά !! Συνεχίστε να καταγράφετε την πορεία σας στη ζωή με νύχι και μάχη, μην σταματάτε ποτέ να πολεμάτε για τα όνειρά σας. Σ 'αγαπώ τόσο πολύ, όμορφη ανιψιά μου!\nΕάν υπάρχει κάτι που δεν πρέπει να αμφισβητήσετε είναι η αγάπη που νιώθω για εσάς, γιατί παρόλο που δεν το αποδεικνύω πάντα, είστε ένας από τους πιο σημαντικούς ανθρώπους για μένα. Σ 'αγαπώ, ανιψιά, και σας εύχομαι πολύ χαρούμενα γενέθλια ανιψιά\nΣε αυτήν την υπέροχη μέρα, θέλω να σας ευχηθώ τα καλύτερα γενέθλια της ανιψιάς μου. Θέλω να σας υπενθυμίσω ότι παρά την απόσταση είσαι πολύ ξεχωριστός για μένα. Ελπίζω αυτήν την ημέρα να έχετε έναν απίστευτο χρόνο και να το απολαύσετε γιατί το αξίζετε πραγματικά. Χρόνια πολλά ανιψιά!\nΠαρά το γεγονός ότι υπάρχουν χιλιάδες χιλιόμετρα που μας χωρίζουν, οι καρδιές μας παραμένουν ενωμένες και η αγάπη μας έχει αυξηθεί. Θα ήθελα πολύ να περάσω τα γενέθλιά σου μαζί σου, ανιψιά. Ελπίζω να είναι γεμάτη διασκέδαση, γέλια και αξέχαστες στιγμές. Σε λατρεύω. Χρόνια πολλά ανιψιά!\nΤίποτα δεν θα ήταν αρκετό αν δεν γεννηθήκατε στον κόσμο. Υπέροχα γενέθλια.\nΑυτή η στιγμή αξίζει να περιμένουμε για 365 ημέρες. Ανυπομονώ για όλο αυτό το διάστημα από άλλη μια χρονιά που θα συναντηθείτε ξανά και θα είμαι δίπλα σας για να το απολαύσω. Είθε να εκπληρώσετε πολλά περισσότερα!\nΗ καρδιά που αγαπά θα είναι πάντα νέα. Σας εύχομαι μια νέα χρονιά ζωής γεμάτη αγάπη και χαρά, αγαπητή ανιψιά, απολαύστε αυτήν την ημέρα πάρα πολύ. Σε αγαπώ πάρα πολύ και έχω χρόνια πολλά με τους ανθρώπους που αγαπάς περισσότερο.\nΕίστε υπέροχο άτομο και σας εύχομαι το καλύτερο σε αυτόν τον κόσμο. Χρόνια πολλά, ανιψιά!\nΧαρούμενα γενέθλια σε εσάς, όμορφη ανιψιά, μπορεί να σας πέσουν όλες οι ευλογίες σήμερα, αύριο και για πάντα. Τι χαρά που γιορτάζετε τα γενέθλιά σας, είστε σαν μια κόρη για μένα, γιατί σας υπενθυμίζω ότι αυτό είναι οι ανιψιές: τα άλλα παιδιά μας που αγαπάμε πάρα πολύ.\nΗ ζωή έχει πολλά υψηλά και χαμηλά επίπεδα: θριάμβους, επιτυχίες, ήττες και αποτυχίες. Αν αντιμετωπίσετε ποτέ τα δύο τελευταία, έρχονται σε μένα, γιατί θα είμαι πάντα εκεί για να σας αγαπώ, να σας υποστηρίζω και να σας ενθαρρύνω.\nΑφού περίμενε και περίμενε τόσο πολύ, η ειδική μέρα έφτασε επιτέλους για εσάς. Τέλος, σήμερα όλη η οικογένεια είναι τυχερή σε αυτόν τον εορτασμό, αφού κάποιος που αγαπάμε γίνεται μια πιο σημαντική χρονιά. Μπορείς να γνωρίσεις πολλές ανιψιές!\nΣήμερα είναι μια από τις πιο γλυκές μέρες εκείνων των ημερών στις οποίες η απόσταση με πονάει περισσότερο από ποτέ, ωστόσο, είναι επίσης εκείνες οι μέρες στις οποίες η ευτυχία σας καλεί τη δική μου και καταφέρνει να σας ξυπνήσει, γι 'αυτό σας εύχομαι μια υπέροχη και χαρούμενη ανιψιά γενεθλίων .\nΣυγχαρητήρια αγαπητή ανιψιά, ελπίζω ότι αυτή η μέρα είναι όπως είναι, εύχομαι στον Θεό να αφήσει όλες σας τις ευλογίες και τις χαρές που σας αξίζει να σας πέσουν. Χαρούμενα γενέθλια!\nΦοβάμαι ότι για άλλη μια φορά γίνεσαι μεγαλύτερος, αλλά μην ανησυχείς γιατί νομίζω ότι πρέπει πάντα να χαμογελάς, είναι μέρος της ζωής να γερνάς αγαπητοί και αυτό θα σε γεμίσει με περισσότερη σοφία, χρόνια πολλά, αγαπητή ανιψιά.\nΧθες πήγα νωρίς για ύπνο, θέλοντας να ξυπνήσω το συντομότερο δυνατό για να σας στείλω αυτό το χαιρετισμό γενεθλίων και σας εύχομαι καλή στιγμή, μαζί με τα αγαπημένα σας πρόσωπα και τους φίλους σας. Είστε υπέροχο άτομο, μην αλλάζετε ποτέ. Σας εύχομαι πολλά χρόνια πολλά, ανιψιά της καρδιάς μου.\nΣήμερα είναι τα γενέθλιά σου, ανιψιά και πάλι. Δεν μπορεί να πιστέψει πόσο έχετε μεγαλώσει τα τελευταία χρόνια. Φαίνεται ότι ήταν χθες όταν ήσουν ακόμη μωρό. Γιορτάστε τα μεγάλα και λάβετε μια μεγάλη αγκαλιά και συγχαρητήρια από τους θείους σας που σας αγαπούν.\nλατρεύω να έχεις μια καλή μέρα\nχαριτωμένα μιμίδια για να στείλετε στη φίλη σας


Τα κερατάκια των Χριστουγέννων | Η ΚΑΘΗΜΕΡΙΝΗ\nΟι ημέρες των εορτών είναι ιδιαζόντως ψυχαναγκαστικές. Αν τουλάχιστον έχεις υπερβεί το δέκατον ή ενδέκατον έτος της ηλικίας σου και έχεις αναγκασθεί να παραδεχθείς ότι ο Αγιος Βασίλης δεν υπάρχει. Οπότε και μπορείς να απαιτήσεις χωρίς πολλά πολλά από τον πατέρα σου το Play Station που επιθυμείς. Στις επόμενες δεκαετίες της ζωής σου τέτοιες μέρες οφείλεις να αισθάνεσαι χαρούμενος και να γιορτάζεις όπως όλοι, οφείλεις να τρως όπως όλοι, να πίνεις όπως όλοι και να ξενυχτάς ώστε επιστρέφοντας στο γραφείο, στις 27, να μπορείς να πεις. «Θέλω λίγο να ξεκουραστώ. Τρεις ημέρες έτρωγα, έπινα και ξενυχτούσα. Είμαι πτώμα». Αν δεν είσαι σε θέση να πεις ότι είσαι πτώμα, διότι έμεινες σπίτι και σερνόσουν από πολυθρόνα σε καναπέ και πάλι πίσω, λες απλώς «την έβγαλα ήσυχα, οικογενειακά, ξέρεις τώρα…» παλεύοντας να καλύψεις τις ενοχές που αισθάνεσαι διότι δεν είσαι κανονικός άνθρωπος. Αν δεν φας, δεν πιεις τον Δούναβη και δεν ξενυχτήσεις μέχρι πρωίας, είσαι σαν αυτούς που πηγαίνουν στο γραφείο για να λουφάρουν, δημόσιος υπάλληλος της ζωής, κοινώς δεν ξέρεις να ζήσεις και να χαρείς.\nΟι εορτές των Χριστουγέννων είναι πιο ψυχαναγκαστικές κι από τις Απόκριες, εκεί όπου συνωμοτούν όλοι για να σφάξουν το καλό γούστο, την αξιοπρέπεια στη συμπεριφορά και το χιούμορ. Εμαθα ότι στον νομό Ηλείας ο μητροπολίτης Γερμανός τις έχει απαγορεύσει ως παγανιστικές. Δεν ξέρω αν το έχει κάνει λόγω αντιζηλίας με τη γειτονική Αχαΐα, και μη μου πείτε ότι είναι ακραίος, φανατικός και ό,τι άλλο. Με ενδιαφέρει ότι υπάρχει τουλάχιστον ένας νομός της χώρας όπου οι κάτοικοι απαγορεύεται να φορούν μουτσούνες υποτίθεται για να γλεντήσουν, στην πραγματικότητα όμως για να ενοχλήσουν ο ένας τον άλλον. Διότι, ας μην το ξεχνάμε, υπάρχουν και οι ταλιμπάν των εορτών. Ομως, είναι η αλήθεια, αν με τις Απόκριες ξεμπερδεύεις εύκολα, με τα Χριστούγεννα δύσκολα τα βγάζεις πέρα.\nΟλη μου η συμπόνια και η αμέριστη ανθρώπινη αλληλεγγύη μου σ’ αυτά τα νέα κορίτσια που τέτοιες μέρες αναγκάζονται να φορούν κερατάκια. Μην πάει ο νους σας στο κακό. Το εννοώ στην κυριολεξία. Αναφέρομαι σ’ αυτά τα κερατάκια με τα οποία σε υποδέχονται πωλήτριες ή σερβιτόρες και τα οποία έχουν δανειστεί από τους ταράνδους του Αγιου Βασίλη –«Tarandus Caesarius vernicomenus»– για να εμφυσήσουν το πνεύμα των ημερών στον εσπρέσο. Θα μου πείτε εδώ κύριοι αξιοπρεπείς καθ’ όλα, άνθρωποι πολιτευτές και υπουργοί εκ των ων ουκ άνευ, φωνάζουν καθημερινά στην τηλεόραση «αφήστε με να ολοκληρώσω». Τι να κάνει και το ταλαίπωρο κορίτσι με τα κερατάκια των Χριστουγέννων; Το πολύ να ζητήσει επίδομα γελοιοποίησης.\nΑναρωτιέμαι αν και ο ψυχαναγκασμός των εορτών, η υποχρέωση που σου επιβάλλεται για γιορτή θέλεις δεν θέλεις, είναι κι αυτό σύμπτωμα της μετανεωτερικότητας. Σύμπτωμα ενός κόσμου που έχει αναγάγει σε μεταφυσική υποχρέωσή του τη διασκέδαση – με την αρχαία σημασία της λέξης διασκεδάννυμι – διασκορπίζω κοινώς. Εξ ου και ο ψυχαναγκασμός του σκορπίσματος, η μετατροπή του σε ένα είδος κανονικότητας απ’ την οποία ουδείς δικαιούται να ξεφύγει. Ούτε καν η κοπέλα που ντρέπεται να φορέσει τα κερατάκια των Χριστουγέννων.


Μελετούν την αντιπρόταση της Gazprom για το αέριο - Marketnews.gr\nΜελετούν την αντιπρόταση της Gazprom για το αέριο\nΚέρδος Πέμπτη, 6 Φεβ '14\nΔιαδοχικές συσκέψεις πραγματοποιούνται τις τελευταίες ώρες στο Μέγαρο Μαξίμου, καθώς χθες το κυβερνητικό επιτελείο παρέλαβε την αντιπρόταση της Gazprom για την τιμή του φυσικού αερίου.\nΣύμφωνα με δημοσιογραφικές πληροφορίες, η τελική πρόταση της Gazprom μετά από τις διαπραγματεύσεις με την ηγεσία της ΔΕΠΑ, έχει παραδοθεί στην Αθήνα, αλλά δεν έχει γίνει γνωστή η απάντηση της ρωσικής πλευράς.\nΕτσι, παραμένει άγνωστο ακόμη το τι ακριβώς περιλαμβάνει το σχέδιο συμφωνίας με την Gazprom, για τις τιμές του αερίου και κατά πόσο οι όροι και οι προϋποθέσεις του συγκεκριμένου σχεδίου είναι επωφελείς για τη χώρα μας.\nΣύμφωνα με τις ίδιες πληροφορίες, αν η μείωση της τιμής του φυσικού αερίου δεν θεωρηθεί ικανοποιητική από την ελληνική πλευρά, υπάρχει σοβαρό ενδεχόμενο η υπόθεση να οδηγηθεί σε διεθνή διαιτησία.\nΕν τω μεταξύ, την αποχώρησή του από τη ΔΕΠΑ ανακοίνωσε με επιστολή του ο επικεφαλής της εταιρείας κ. Χάρης Σαχίνης, ο οποίος, όπως αναφέρει χαρακτηριστικά, αποφάσισε να αποδεχθεί προσφορά της εταιρείας Global Finance και να γίνει partner. Ο σημερινός πρόεδρος της επιχείρησης είχε ήδη ενημερώσει την πολιτική ηγεσία ότι επιθυμεί να αποχωρήσει με την ολοκλήρωση των διαδικασιών της διαπραγμάτευσης.\nΟ ίδιος θεωρεί ότι ολοκλήρωσε τον κύκλο του στη ΔΕΠΑ, καθώς χειρίστηκε ιδιαίτερα λεπτά θέματα, όπως η διαπραγμάτευση με τους Ρώσους, η συμφωνία με τους Αζέρους για ποσότητες αερίου από την Κασπία και το θέμα της αποκρατικοποίησης του ΔΕΣΦΑ.


# 1 στις 14/11/2005\nΠριν απο 4 χρόνια, όντας παντρεμένος με παιδιά, σε μια κρίσιμη στιγμή της ζωής μου και της καριέρας μου με σημαντικά προβλήματα, οικονομικά, οικογενειακά, κ.α. γνώρισα μια κοπέλα και ξεκινήσαμε ολοκληρωμενες επαφές στα κρυφά. Την αντιμετώπισα τότε ως διέξοδο αλλά μου άρεσε ως συντροφιά και παρουσία και δεν άργησε να έλθει ο χωρισμός μου απο τη γυναίκα μου. Δεν θα σας απασχολήσω για αυτόν τον χωρισμό μου. Σε όλη την περίοδο της έντασης που ακολούθησε την απόφασή μου για χωρισμό έπρεπε να ρυθμίσω τις επαφές με τα παιδιά μου, οικονομικά θέματα διατροφής κλπ. και σε όλη αυτήν την περίοδο μου στάθηκε παραγματικά. Μετά απο 2μήνες απο το χωρισμό μου συγκατοικίσαμε και έκτοτε μέναμε μαζί ως ζευγάρι ακολουθώντας την ζωή κάθε παντρεμένου ζευγαριού με τα δικαιώματα και τις υποχρεώσεις καθενός μας. Σχεδόν μέρα παρα μέρα είχαμε και την προγραμματισμένη επαφή μου με τα παιδιά μου. Η συμπεριφορά της με αυτά ήταν απο ικανοποιητική έως πολύ καλή. Γενικώς όλα έδειχναν οτι πάμε καλά τόσο απο άποψη αισθηματική, όσο και σεξουαλική οπου νομίζω ότι είμαστε σε πάρα πολύ καλή κατάσταση. Θέμα γάμου εχει συζητηθεί αλλα έχει απορριφθεί κυρίως απο δική μου άρνηση για λόγους που νομίζω οτι δεν είναι της παρούσης αλλά που έδειχνε να αποδέχεται. Με τους δικούς της έχει τακτικές επαφές αλλά εγώ δεν έχω. Προ ημερών χρειάστηκε να μεταβεί σε άλλη πόλη για εγχείρηση και λόγω επιθυμίας των δικών της να παραστούν προτίμησα να μην την ακολουθήσω παρα το ότι θα το ήθελα - και το γνωρίζει. Στο διάστημα της 3ήμερης απουσίας της, διαπίστωσα σε επικοινωνιες που είχα μαζί της οτι κάτι δεν πάει καλά. Με την επιστροφή της διαπίστωσα σε αυτό το διάστημα προσπάθησε να έχει επαφή με παλιά της σχέση που την είχε απορρίψει προ 10ετίας. Σε ρώτημα μου γιατι, μου απάντησε οτι απλα ήθελε να τον δει πως είναι εξ όψεως μετά απο 10χρόνια. Δεν με έπεισε άν και διαπίστωσα οτι έφαγε πόρτα για 2η φορά διότι η άλλη πλευρά αρνήθηκε την προοπτική συνάντησης αρκούμενη να ευχηθεί "καλή ανάρρωση". Ακολούθησε χωρισμός μας κατόπιν πρωτοβουλίας μου. Τώρα ψάχνω απάντηση γιατί να γίνει αυτό το πισωγύρισμά της. Γιατί μετά 10χρόνια. Ειχε σχεση η αρρώστια της; Η απουσία μου; Θέλω να ξέρω αν έκανα καλά και επέλεξα να χωρίσουμε. Εκείνη μου στέλνει συνεχώς μυνήματα επανασύνδεσης.\n# 2 στις 15/11/2005\nΘέλω να ξέρω αν έκανα καλά και επέλεξα να χωρίσουμε.\n# 3 στις 15/11/2005\nνα με συγχωρεσεις εκ των προτερων\nαν οπως διαβασα αυτα που μας εξιστορησες δεν το καταλαβα καλα..\nΧωρισατε με δικη σου πρωτοβουλια επειδη ηθελε να δει τον ερωτα της πριν δεκα χρονια? και παλι ζητω συγνωμη γιατι μπορει να μη καταλαβα καλα οπότε θα συνεχισω οταν μου λυσεις αυτη μου την απορια.\n# 4 στις 15/11/2005\nΟμολογώ ότι ένας τέτοιος χωρισμός για μια κοπέλα που σου στάθηκε και που αποδέχτηκε να μείναι ανύπαντρη για σένα, μάλλον κρύβει τη δική σου ανασφάλεια. Φοβήθηκες ένα φάντασμα και τη χώρισες χωρίς καν να έχει κάνει κάτι;\n# 5 στις 15/11/2005\nΔικιο έχεις και ακούγεται σκληρό οπως το εισπράττεις. Σημασία όμως έχει αν "...έκανε κάτι" ή αν "είχε πρόθεση να κάνει κάτι" και τελικά δεν έκανε; Δηλαδή για να τη χαρακτηρίσεις απιστία πρέπει να συντελεστεί; Την πρόθεση δεν την λαμβάνεις υπ όψη σου; Και το ότι δεν έγινε τελικά η επαφή γιατί "έφαγε πόρτα" απο την άλλη πλευρά (ενω η ίδια το επιθυμούσε δικαώς) δεν το λαμβάνεις υπ όψη σου; Επίσης ο "προτερος έντιμος βίος" εννοώ το ότι μου στάθηκε κλπ κλπ, δικαιολογεί την ανοχή σε μια έστω απόπειρα απιστίας; Δεν ξέρω. Αν ήξερα δεν θα ρώταγα. Ευχαριστώ.\n# 6 στις 16/11/2005\nΟ πρότερος έντιμος βίος, όπως το έθεσες, είναι αποδείξεις της αγάπης της.\nΗ απιστία, ναι μεν, ξεκινάει από το μυαλό και λίγη σημασία έχει αν συντελεστεί η πράξη ή όχι, αλλά καλό θα ήταν να δεις τις δικές σου ευθύνες στη σχέση αυτή.\n# 7 στις 16/11/2005\nμια πρωτη σκεψη που μου ρχεται στο νου...\nβρεθηκε στο μερος της...\nηταν ευαλωτη (λογω της επεμβασης)\nτον θυμηθηκε..ειπε να τον παρει τηλεφωνο να δει τι γινεται...\nξερετε, συνηθως δεν κινδυνευουμε απο τα φαντασματα του παρελθοντος..ασε που πια εχουν χασει την αιγλη τους στα ματια κι εχουν ξεφτυσει μετα απο τοσο καιρο...\nεχω την αισθηση πως βιαστηκατε να παρετε μια τετοια αποφαση , η απλα αυτη, ηταν μια καλη δικαιολογια σε αλλα που σας ενοχλουσαν και δεν θελατε να τα πειτε..\n# 8 στις 29/1/2006\nΔεν πιστεύω ότι μετά απο δέκα ολόκληρα χρόνια η αιτία αναζήτησης συνάντησης απο μέρους της ήταν μόνο απο περιέργεια για να δεί πώς είναι ο άλλος, αλλά μάλλον διότι πιθανόν να υπάρχει ακόμα κάποιο/κάποια συναισθήματα απο πλευράς της.\nΠιστέυω ότι μία συνάντηση για συζήτηση έξω απο τα δόντια είναι αυτό που θα δώσει την λύση είται για επανασύνδεση είται για τελικό χωρισμό.\n# 9 στις 29/1/2006\nΕδώ που τα λέμε κι εγώ έχω την περιέργεια να δω πώς θα είναι οι πρώην μου μετά από 10 χρόνια. Είναι κακό αυτό;\nΚαι τον πρώην σύζυγο που τον είδα μετά από 8 χρόνια, το χάρηκα.\nΌχι που τον είδα, αλλά επειδή μπροστά του εγώ έμοιαζα παιδούλα και σχολιάστηκα ευμενώς κι από τους συγγενείς που μας είδαν και μας σύγκριναν. Δίπλα μου έμοιαζε σα γέρος, κι ας με περνούσε μόνο 5 χρόνια. Ας πρόσεχε.\n# 10 στις 29/1/2006\nφιλε μου, λυπαμαι που θα σας στεναχωρησω.\nη ζωη ειναι δικαιη.\nαπιστος εσεις στην πρωην συζυγο, απιστη αυτη σε σας.\nδεν μπορει κανεις να χτισει την ευτυχια του, πανω στα συντριμμια της δυστυχιας του αλλου!\n(παλι καλα που διαπιστωσατε εγκαιρως οτι η ευθραυστη σχεση σας, εξαρταται, εκτος ολων των αλλων, κι απο τις διαθεσεις ενος... πρωην!!! )\n# 11 στις 31/1/2006\nεγω πιστευω οτι απλα βαρεθηκε να σε υποστηριζει συνεχως κι εσυ ενω εβλεπες οτι ηθελε γαμο το αρνηθηκες. μπορει μεν να ζουσατε ως παντερμενο ζευγαρι αλλα μηπως ειχατε συζητησει τι θα γινοταν σε περιπτωση που αυτη θα ηθελε παιδι?εχουμε "πισωγυρισματα" οταν δεν ειμαστε ικανοποιημενη απο την παρουσα σχεση μας κι ετσι μπαινουμε στη διαδικασια να συγκρινουμε την τωρινη μας σχεση με παλαιοτερες. αυτη η γυναικα φαινεται οτι σε αγαπουσε παρα πολυ και οτι σου τα εδινε ολα! εσυ της εδωσες οτι ζητουσε? απο αυτη την ερωτηση μπορεις να βρεις για ποιο λογο μπορει να αντεδρασε ετσι.\nProcess time: 0.0327239 secs. Queries: 20 Memory: 6291456 v6_common_layout_singlecol,